Δυτικός Άνεμος: ΤΖΟΡΤΖ ΠΕΛΕΚΑΝΟΣ: "Θυμώνω που παρουσιάζουν τους Ελληνες τεμπέληδες"\nΤΖΟΡΤΖ ΠΕΛΕΚΑΝΟΣ: "Θυμώνω που παρουσιάζουν τους Ελληνες τεμπέληδες"\nΟ Ομπάμα είναι φανατικός αναγνώστης του. Γράφει αστυνομικά μυθιστορήματα γιατί μέσα από αυτά μπορεί να μιλήσει για τις κοινωνικές αντιθέσεις. Ζει στην Ουάσιγκτον, είναι παντρεμένος επί 25 χρόνια με την ίδια γυναίκα και έχει υιοθετήσει τρία παιδιά\nσυνεντευξη στη ΛΑΜΠΡΙΝΗ ΚΟΥΖΕΛΗ | Κυριακή 23 Μαΐου 2010\nΕίναι υπερήφανος για την ελληνική καταγωγή του. Μικρός παρακολουθούσε μανιωδώς γουέστερν με τον παππού και τον πατέρα του και ήθελε να γίνει κινηματογραφιστής. Τον κέρδισε όμως η αστυνομική λογοτεχνία και γράφει τώρα «αστικά γουέστερν» για το έγκλημα και τις κοινωνικές ανισότητες στη «μαύρη» Ουάσιγκτον της τελευταίας εβδομηκονταετίας. Εκανε πολλές δουλειές, έζησε τη νεότητά του στο μάξιμουμ και έκανε το όνειρό του πραγματικότητα. Εκτός από επιτυχημένος συγγραφέας 16 αστυνομικών μυθιστορημάτων, είναι από τους σεναριογράφους των σειρών «Wire» και «Τempe». Είναι ένας οικογενειάρχης με τρία παιδιά, που πηγαίνει κάθε Κυριακή στην Ελληνορθόδοξη Εκκλησία και ο Ομπάμα ανυπομονεί να διαβάσει το νέο του βιβλίο στις διακοπές του. Ο δεύτερης γενιάς 53χρονος Ελληνοαμερικανός Τζορτζ Πελεκάνος είναι μια σύγχρονη εκδοχή του Ελληνα που ζει στην Αμερική αποφασισμένος να πετύχει. Δεν μασάει τα λόγια του, εκφράζει ευθαρσώς τις απόψεις του και πιστεύει σε έναν καλύτερο κόσμο.\n- Είστε πολύ δημοφιλής συγγραφέας στην Ελλάδα, το γνωρίζετε; Κυκλοφορούν ήδη εννέα μυθιστορήματά σας. Εφέτος έχουμε τρία νέα βιβλία σας μέσα σε έναν χρόνο: τον «Κηπουρό της νύχτας», τη «Γλυκιά αιωνιότητα», από την τετραλογία της Ουάσιγκτον που μόλις κυκλοφόρησε, ενώ μεταφράζεται το «Τurnaround»...\n«Ετσι εξηγείται γιατί με αναζητούν πολλοί έλληνες δημοσιογράφοι τον τελευταίο καιρό...».\n- Μας ελκύει επιπλέον η ελληνική σας καταγωγή. Μιλάτε ελληνικά;\n«Λίγο. Τα έμαθα στο σπίτι. Οι παππούδες μου και οι γονείς μου μιλούσαν άπταιστα φυσικά. Εγώ πήγα και στο ελληνικό σχολείο, αλλά εκεί δεν έμαθα τίποτε. Με έστελναν οι γονείς μου κάθε μέρα μετά το αμερικανικό σχολείο, αλλά πήγαινα με το ζόρι, δεν έδινα προσοχή και οι δάσκαλοι με έβγαζαν συνέχεια έξω. Κατανοώ όμως μια συζήτηση στα ελληνικά και διαβάζω επίσης. Οπότε, αν σας ξεφύγει καμιά κακή κουβέντα, θα το καταλάβω...».\n- Στην Ελλάδα έχετε έρθει;\n«Οι γονείς μου κατάγονται από τη Σπάρτη και ήρθα στην Ελλάδα για πρώτη φορά μαζί τους το 1980. Οταν εκείνοι έφυγαν εγώ παρέμεινα, γύρισα την Ευρώπη και επέστρεψα για να περάσω κάποιο διάστημα με φίλους στην Ελλάδα. Αλλά βέβαια έχει αλλάξει πολύ από τότε. Εκείνη ήταν η παλιά Ελλάδα, με τους γέρους στα καφενεία. Την τελευταία φορά που ήρθα, πριν από πέντε χρόνια, η εικόνα ήταν εντελώς διαφορετική».\n- Για την κατάσταση αυτόν τον καιρό στην Ελλάδα είστε ενημερωμένος;\n«Από τις εφημερίδες ενημερώνομαι, αλλά δεν ξέρω αν η εικόνα που παρουσιάζουν είναι πραγματική. Τις προάλλες τηλεφώνησα σε έναν φίλο στην Αθήνα για να μου πει πώς έχουν τα πράγματα. Τα εντιτόριαλ των αμερικανικών εφημερίδων είναι αρκετά επιθετικά και κάπως προσβλητικά για τους Ελληνες και αυτό με ενοχλεί, στην ουσία μιλάνε για την οικογένεια και τους φίλους μου. Παρουσιάζουν τους Ελληνες ως ανόητους τεμπέληδες που όλη τη μέρα χαζολογούν στις καφετέριες, αλλά εγώ ξέρω ότι δεν είναι έτσι και θυμώνω με όσα διαβάζω. Αλλά αν πεις κάτι εδώ, σου λένε ότι παραείσαι ευαίσθητος, ότι η Ελλάδα είναι ο αδύναμος κρίκος της ευρωπαϊκής οικονομίας... Από την άλλη, όμως, δεν καταλαβαίνω κιόλας πώς βοηθάει την οικονομία το να καις τράπεζες...».\n- Αυτή την αρνητική εικόνα των Αμερικανών για τους Ελληνες τη βιώσατε κι εσείς μεγαλώνοντας σε μια οικογένεια μεταναστών;\n«Ως λευκοί δεν αντιμετωπίσαμε έντονα προβλήματα διακρίσεων όπως οι μαύροι. Θυμάμαι βέβαια μια φορά που μου άρεσε μια κοπέλα αλλά ο πατέρας της δεν της επέτρεπε να βγαίνει μαζί μου γιατί ήμουν Ελληνας. Αλλά δεν άφηνα κάτι τέτοια να με επηρεάσουν, ήμουν πολύ υπερήφανος που είμαι Ελληνας».\n- Ανατραφήκατε με αυτή την υπερηφάνεια του Ελληνα;\n«Ολοι οι Ελληνες διδάσκουν στα παιδιά τους μαζί με τη γλώσσα και την υπερηφάνεια για τον ελληνικό πολιτισμό, για την Ελλάδα, το λίκνο της δημοκρατίας. Αλλά για μένα αρκούσε να κοιτάξω γύρω μου. Εβλεπα όλους αυτούς τους Ελληνες που είχαν έρθει στην Αμερική, αμόρφωτοι οι περισσότεροι, οι οποίοι είχαν ξεπεράσει το εμπόδιο της γλώσσας και της έλλειψης μόρφωσης και είχαν καταφέρει να είναι παραγωγικοί και πολύ επιτυχημένοι σε τούτη τη χώρα και αυτό με έκανε υπερήφανο».\n- Πώς γίνατε συγγραφέας;\n«Εκανα σπουδές κινηματογράφου στο Πανεπιστήμιο του Μέριλαντ και στο τελευταίο έτος πήρα ένα επιλεγόμενο μάθημα αστυνομικής λογοτεχνίας γιατί νόμιζα ότι θα ήταν εύκολο και θα το περνούσα χωρίς πολύ κόπο. Στην πορεία, διαβάζοντας αστυνομικά μυθιστορήματα, ενθουσιάστηκα και άλλαξα κατεύθυνση. Εκεί που ήθελα να γυρίσω ταινίες, μετά αποφάσισα ότι ήθελα να γράψω ένα βιβλίο».\n- Και ξεκινήσατε να γράφετε;\n«Οχι, μου πήρε δέκα χρόνια ώσπου να αποκτήσω την αυτοπεποίθηση να γράψω ένα βιβλίο. Στην ουσία, πριν από αυτό το μάθημα έβλεπα πολύ κινηματογράφο αλλά δεν διάβαζα λογοτεχνία. Αποφάσισα λοιπόν ότι, αν ήθελα να γράψω ένα βιβλίο, έπρεπε πρώτα να διαβάσω ό,τι έπεφτε στα χέρια μου. Για δέκα χρόνια διάβαζα δύο-τρία βιβλία την εβδομάδα. Και όταν τελικά ένιωσα έτοιμος, κλείστηκα σε ένα δωμάτιο και άρχισα να γράφω. Χωρίς να ξέρω τι κάνω και πώς να το κάνω, χωρίς να έχω πάρει κάποιο μάθημα συγγραφής. Ημουν τότε 31 ετών».\n- Τι σας τράβηξε στην αστυνομική λογοτεχνία;\n«Δεν ήταν το έγκλημα αυτό καθαυτό και η αστυνομική πλοκή όσο το ότι τα βιβλία αυτά μιλούν για καθημερινούς ανθρώπους, με τους οποίους μπορούσα να ταυτιστώ. Ο πατέρας μου είχε ένα ντάινερ, ήμα σταν μια οικογένεια της εργατικής τάξης, οι πατεράδες των φίλων μου έκαναν παρόμοιες δουλειές. Με ενδιαφέρουν οι άνθρωποι της εργατικής τάξης και όσο προχωράω με απασχολούν όλο και περισσότερο κοινωνικά ζητήματα, κυρίως η ανισότητα μεταξύ τάξεων και φυλών. Η αστυνομική λογοτεχνία μού προσφέρει ένα καλό πλαίσιο για να διερευνήσω αυτά τα ζητήματα. Υπάρχει ένα στόρι που λειτουργεί ως αφετηρία και συνεκτικός ιστός, το έγκλημα δίνει περιθώριο για συγκρούσεις και αυτές είναι το πεδίο μελέτης των ανθρώπινων σχέσεων και των κοινωνικών ζητημάτων».\n- Με τα βιβλία σας μάς μάθατε ότι η Ουάσιγκτον δεν είναι μονάχα ο Λευκός Οίκος και οι πολιτικοί ανταποκριτές με τα γκρι κοστούμια...\n«Μα αυτό είναι ένα ελάχιστο κομμάτι της. Οταν ήμουν παιδί, το 80% στην Ουάσιγκτον ήταν μαύροι. Ο κόσμος μου, οι φίλοι μου, οι δουλειές μου ήταν με τους αληθινούς Washingtonians, τους μαύρους, αφού η Ουάσιγκτον είναι μια “μαύρη” πόλη. Σ΄ αυτήν μεγάλωσα και νιώθω πολύ άνετα με αυτόν τον κόσμο, είμαι μέρος του κατά κάποιον τρόπο. Ξέρω ποιος είμαι, είμαι Ελληνοαμερικανός, αλλά έχω μεικτή οικογένεια...».\n- Γράφετε στα βιβλία σας για το σκληρό πρόσωπο του κόσμου γύρω μας, για το έγκλημα, τα ναρκωτικά, τα όπλα, τη διαφθορά. Είστε αισιόδοξος για τον κόσμο στον οποίο μεγαλώνουν και θα ζήσουν τα παιδιά σας;\n«Βέβαια. Είδα το δικό μου κομμάτι του κόσμου να γίνεται καλύτερο τα τελευταία 20 χρόνια. Η ζωή στην Ουάσιγκτον έχει βελτιωθεί. Εχουμε λιγότερη εγκληματικότητα, οι φόνοι μειώθηκαν στο μισό, ελαττώθηκε η χρήση ναρκωτικών και το σημαντικό είναι ότι κοιτάς τους νέους και βλέπεις ότι δεν κάνουν διακρίσεις ανάμεσα στους ανθρώπους. Είναι ανεκτικοί και σε θέματα φυλής και σε θέματα σεξουαλικών προτιμήσεων. Πιστεύω ότι οι άνθρωποι γίνονται πιο λογικοί. Οταν ήμουν παιδί, οι μαύροι δεν μπορούσαν να κάνουν στην πόλη ό,τι έκανε ένας λευκός. Υπήρχε φυλετικός διαχωρισμός. Σήμερα δεν συμβαίνει αυτό. Επιπλέον έχουμε και μαύρο πρόεδρο».\n- Ησασταν από τους υποστηρικτές του Ομπάμα αλλά γνωρίζω ότι και εκείνος σας εκτιμά και σας έστειλε και σχετική επιστολή. Θα αποκαλύψετε τι σας έγραφε;\n«Ελεγε περίπου ότι είναι φανατικός αναγνώστης των βιβλίων μου και ότι ανυπομονούσε να διαβάσει το καινούργιο μου στις διακοπές του. Κατενθουσιάστηκα ασφαλώς. Τρέφω μεγάλο θαυμασμό γι΄ αυτόν».\n- Θα δούμε μεγάλες αλλαγές με τον Ομπάμα ηγέτη;\n«Βλέπουμε ήδη αλλαγές. Στην Υγεία, π.χ. Αυτό που πρέπει να κάνει είναι να βρει έναν τρόπο να έχουν οι άνθρωποι δουλειές. Γιατί, αν έχουν δουλειές και αν βελτιωθεί η οικονομία, τότε θα ξαναεκλεγεί και θα μπορέσει να ολοκληρώσει ό,τι άρχισε. Και όταν εκλεγεί για δεύτερη φορά, όταν δεν θα έχει πλέον το άγχος της επανεκλογής γιατί θα είναι η τελευταία του θητεία, τότε θα μπορεί ελεύθερα να περάσει πολλά πράγματα που θέλει να κάνει με τα οποία συμφωνώ και ανυπομονώ να έρθει η ώρα».\n- Ως Ελληνοαμερικανός υπάρχει κάτι που αφορά τα ελληνικά ζητήματα το οποίο θα θέλατε να του θέσετε;\n«Θα ήθελα να τον παροτρύνω να πάρει το μέρος μας ώστε να μη γίνονται διακρίσεις ενάντια στους ορθόδοξους χριστιανούς σε άλλες χώρες. Για να επεκταθώ λίγο σε αυτό, άποψή μου είναι ότι καμία θρησκεία δεν θα πρέπει να απαγορεύεται πουθενά. Θα πρέπει να είμαστε όλοι ελεύθεροι να λατρεύουμε τον Θεό που πιστεύουμε στο μέρος όπου ζούμε χωρίς φόβο».\n- Είναι μια γενική άποψη ανθρωπιστικού χαρακτήρα ή εκφράζεστε και ως κάποιος που πιστεύει στον Θεό;\n«Πιστεύω στον Θεό αλλά δεν θέλω να το συζητώ πολύ, είναι θέμα προσωπικό για τον καθένα. Και δεν μου αρέσει όταν χρησιμοποιείται η θρησκεία ως κριτήριο για να χαρακτηριστεί κάποιος καλύτερος από κάποιον άλλον επειδή είναι θρησκευόμενος. Εκκλησιάζομαι και προσεύχομαι ιδιωτικά, μόνο αυτό μπορώ να σας πω».\n- Εκκλησιάζεστε τακτικά;\n«Κάθε Κυριακή, στον ελληνορθόδοξο ναό της Αγίας Σοφίας όπου βαφτίστηκα. Η μητέρα μου δίδασκε εκεί στο κατηχητικό για 25 χρόνια και πήγαινα κάθε Κυριακή. Οταν ενηλικιώθηκα, στα 18, σταμάτησα να πηγαίνω και στην εκκλησία, ήθελα να διασκεδάζω τα σαββατόβραδα και κοιμόμουν τις Κυριακές τα πρωινά. Αργότερα, όταν απέκτησα οικογένεια, ξανάρχισα να εκκλησιάζομαι τακτικά. Αλλά όλο αυτό το διάστημα είχα κρατήσει τους έλληνες φίλους μου από την εκκλησία. Στην Ουάσιγκτον, επειδή δεν υπάρχει ελληνική συνοικία, η Εκκλησία παίζει τον ρόλο της ελληνικής συνοικίας. Εκεί πας για να συναντηθείς με τους άλλους Ελληνες και είμαι πλέον πάντα εκεί, κάθε Κυριακή. Εκεί πήγα και τα παιδιά μου. Οι γιοι μου είναι αρκετά μεγάλοι πια για να αποφασίσουν μόνοι τους αν θα πηγαίνουν ή όχι, αλλά εγώ μαζί τους ή μόνος είμαι εκεί κάθε Κυριακή».\n- Πιστεύετε ότι η επιστροφή σε παραδοσιακές αξίες μπορεί να προσφέρει νόημα στον σημερινό κατακερματισμένο κόσμο που ζούμε;\n«Αυτό κάνω εγώ, αλλά δεν θέλω να υποδείξω σε άλλους πώς να ζήσουν τη ζωή τους. Εζησα μια γεμάτη ζωή και έκανα πολλά πράγματα για τα οποία δεν θα σας πω ότι ντρέπομαι, ήταν μέρος της εμπειρίας της νεότητας. Αν με γνωρίζατε όμως πριν από 25-30 χρόνια, δεν θα με αναγνωρίζατε. Εχω κάνει πολλές διαφορετικές ζωές και αυτός είναι ο τρόπος ζωής που λειτουργεί για μένα τώρα. Και θέλω να διατηρήσω αυτή τη σταθερότητα, οι σταθερές στη ζωή μου έχουν σημασία για μένα».\n- Τι θα θέλατε να γραφτεί στον τάφο σας όταν έρθει εκείνη η ώρα;\n«Καλός σύζυγος, καλός πατέρας, καλός φίλος, καλός συγγραφέας. Με αυτή τη σειρά».\n«Μια μεικτή οικογένεια»\n- Εχετε υιοθετήσει τρία έγχρωμα παιδιά...\n«Δεν το σχεδίασα,έτυχε.Οταν αποφασίσαμε με τη γυναίκα μου να υιοθετήσουμε παιδιά και πήγαμε στο γραφείο υιοθεσίας,μας ρώτησαν τι παιδί θέλαμε και η γυναίκα μου είπε “όποιο παιδί μπορεί να υιοθετηθεί”. Για εκείνη ήταν τόσο απλό. Και καταλήξαμε με μια μεικτή οικογένεια,που είναι ενδιαφέρουσα εμπειρία».\n- Εχετε δώσει ελληνική ανατροφή στα παιδιά σας;\n«Οι γιοι μου είναι 19 και 17 χρόνων και,παρ΄ όλο που δεν έχουν ελληνικό αίμα, είναι μιγάδες,νιώθουν Ελληνοαμερικανοί.Τους στείλαμε στο ελληνικό σχολείο,είναι σε ομάδες μπάσκετ με τα άλλα παιδιά εκεί, ήταν παπαδάκια στην Ελληνορθόδοξη Εκκλησία...\nΟλα αυτά είναι πλέον κομμάτι της ταυτότητάς τους. Η δεκατριάχρονη κόρη μου είναι λατινοαμερικανικής καταγωγής,ένα όμορφο κορίτσι από τη Γουατεμάλα, και ελπίζω ότι μεγαλώνοντας θα νιώθει και εκείνη το ίδιο».\nΔιαβάστε περισσότερα: http://www.tovima.gr/default.asp?pid=46&ct=60&artid=303185&dt=23/05/2010#ixzz0ojngNimb\nLabels: Πελεκάνος Τζορτζ


Η εφαρμογή της οδηγίας CIE Νο 115-2010 και του προτύπου ΕΝ 13201, που λαμβάνουν υπόψιν διάφορες παραμέτρους που σχετίζονται με την κυκλοφορία, την κίνηση και τις παραμέτρους του δρόμου, οδηγούν συνήθως στη κατηγοριοποίηση των αυτοκινητόδρομων απαίτηση επιπέδου φωτισμού κλάσης Μ3 ή Μ4.\nΟι ζητούμενες τιμές των παραμέτρων φωτισμού των αντίστοιχων κλάσεων είναι οι παρακάτω:\nΚλάση Μ3: Lave ≥ 1,00 cd / m2 Uo ≥ 0,4 Ul ≥ 0,6 ΤΙ ≤ 15% SR ≥ 0,3\nΚλάση Μ4: Lave ≥ 0,75 cd / m2 Uo ≥ 0,4 Ul ≥ 0,6 ΤΙ ≤ 15% SR ≥ 0,3\nΟι πηγές φωτός\nΤα φωτιστικά τεχνολογίας LED αποτελούν την τέλεια επιλογή σε όρους απόδοσης, εξοικονόμησης, διάρκειας ζωής και απόδοσης χρώματος.\nΤα λευκά LEDs προσφέρουν υψηλή οπτική άνεση και βελτιωμένη αντίθεση χρώματος διευκολύνοντας τις συνθήκες οδήγησης. Η μεγάλη διάρκεια ζωής τους μειώνει την ανάγκη συντήρησης και όταν συνδυάζεται με χρήση συστήματος διαχείριση, προσφέρουν αμέτρητες δυνατότητες προσαρμογής της φωτεινής στις πραγματικές συνθήκες κίνησης και κυκλοφορίας.\nΗ τεχνολογία LED παρέχει αυξημένες φωτομετρικές επιδόσεις και είναι κατάλληλη τόσο για παλιές όσο και για καινούριες εγκαταστάσεις, ικανή να ανταποκριθεί σε κάθε διαφορετική εφαρμογή. Η Schreder, της οποίας η εταιρία μας είναι επίσημος αντιπρόσωπος και συνεργάτης, αναπτύσσει τους δικούς της φακούς.\nΟι μηχανικοί της εταιρίας μας έχουν τις γνώσεις και την εμπειρία να σας καθοδηγήσουν ώστε να πραγματοποιήσετε την βέλτιστη επιλογή ανάλογα με τις απαιτήσεις της εκάστοτε εφαρμογής.\nΟι λαμπτήρες υψηλής πίεσης νατρίου (HPS) παρέχουν χαμηλότερη χρωματική απόδοση, μειώνοντας έτσι την άνεση κατά τη διάρκεια της οδήγησης. Οι δυνατότητες ελέγχου είναι περιορισμένες και έχουν η διάρκεια ζωής τους είναι τουλάχιστον 5 φορές μικρότερη από αυτή των LEDs, αυξάνοντας έτσι το κόστος από εργασίες συντήρησης.\nΟι λαμπτήρες μεταλλικών αλογονιδίων παρέχουν λευκό φως αλλά έχουν ακόμα μικρότερη διάρκεια ζωής και χαμηλότερες επιδόσεις.\nΤα φωτιστικά που χρησιμοποιούνται για το φωτισμό λεωφόρων πρέπει να έχουν μεγάλη ανοχή σε εισχώρηση σκόνης και νερού (IP 66), ούτως ώστε να διατηρούν την αρχική τους απόδοση για όσο το δυνατόν μεγαλύτερο διάστημα της διάρκειας ζωής της εγκατάστασης.\nΗ μηχανική ανοχή πρέπει να είναι τουλάχιστον βαθμού ΙΚ08, σύμφωνα με το πρότυπο EN 62262.\nΌταν το πλάτος του κεντρικού διαζώματος μεταξύ των 2 δρόμων δεν ξεπερνάει τα 10 μέτρα, η καταλληλότερη διάταξη είναι αυτή κατά την οποία τα φωτιστικά είναι εγκατεστημένα στον άξονα του κεντρικού διαζώματος. Κάθε ιστούς θα είναι εξοπλισμένος με 2 φωτιστικά, το καθένα προσανατολισμένο σε κάθε δρόμο.\nΤο ύψος των ιστών εξαρτάται αρχικά από το συνολικό πλάτος του δρόμου καθώς και από την απόσταση των φωτιστικών από την άκρη του ρείθρου. Σύνηθες ύψος τοποθέτησης των φωτιστικών είναι τα 12 μέτρα ή και μεγαλύτερο.\nΌταν η κεντρική νησίδα είναι πολύ φαρδιά (περισσότερο από 10 m), πιο αποδοτική διάταξη αποτελεί η εγκατάσταση 2 σειρών ιστών με αντίθετο προσανατολισμό, κατά μήκους της διαχωριστικής γραμμής του κάθε δρόμου.\nΗ αποδοτική και λειτουργική πλευρά της κάθε εγκατάστασης είναι μείζονος σημασίας.\nΗ αισθητική του χώρου μπορεί να διατηρηθεί χρησιμοποιώντας λειτουργικά αλλά και καλοσχεδιασμένα φωτιστικά. Είναι σημαντικό τα φωτιστικά σώματα να είναι εξοπλισμένα με φωτεινές πηγές μεγάλης διάρκειας ζωής (LEDs) ώστε να μειωθεί το κόστος συντήρησης.\nΠολύ βασικό για το σχεδιασμό της εγκατάστασης φωτισμού είναι η σωστή γνώση των ιδιοτήτων αντανάκλασης της επιφάνειας του δρόμου. Τα χαρακτηριστικά αυτά μπορούν να προσδιοριστούν με χρήση του αποκλειστικού συστήματος Memphis της Schreder.\nΤο παρακάτω σχέδιο απεικονίζει μια τυπική εγκατάσταση φωτισμού λεωφόρου.\nΤο CIE 115-2010 επιτρέπει στο επίπεδο φωτισμού να προσαρμόζεται ανάλογα με την πυκνότητα της κυκλοφορίας. Όλες οι υπόλοιπες φωτομετρικές απαιτήσεις πρέπει να παραμένουν οι ίδιες για τη σωστή εφαρμογή ενός σεναρίου ελέγχου της φωτεινότητας. Οι υπάρχουσες τεχνολογίας συστημάτων ελέγχου επιτρέπουν την προ-ρύθμιση ή προσαρμογή των σεναρίων μείωσης της φωτεινής ροής ανάλογα με τα πραγματικά δεδομένα ανάλυσης της κυκλοφοριακής πυκνότητας.\nΗ εταιρία μας, I.L.S.| Innovative Lighting Systems, είναι η πρώτη εταιρία φωτισμού στον ελληνικό χώρο, που προχώρησε στην εγκατάσταση φωτιστικών τεχνολογίας LED και απομακρυσμένου συστήματος ελέγχου και διαχείρισης, σε ελληνικό αυτοκινητόδρομο.\nΣυγκεκριμένα, προχωρήσαμε στην αντικατάσταση του υπάρχοντος εξοπλισμού σε κόμβο στην Εθνική Οδό Αθηνών-Λαμίας.\nΤα φωτιστικά είναι εγκατεστημένα σε ιστούς 12 μέτρων με τους ιστούς να τοποθετημένους ανά 40 m εκατέρωθεν του αυτοκινητόδρομου. Σύμφωνα με το πρότυπο ΕΝ 13201 ο δρόμος κατηγοριοποιήθηκε με κλάση ΜΕ4a..\nΤα προ υπάρχοντα φωτιστικά τεχνολογίας HPS αντικαταστάθηκαν με φωτιστικά Ampera Midi, της σειράς Ampera, κατασκευασμένα από το πολυεθνικό όμιλο Schreder, του οποίου η εταιρία μας είναι επίσημος αντιπρόσωπος και συνεργάτης για την ελληνική αγορά και όχι μόνο. Από την αντικατάσταση αυτή προέκυψε εξοικονόμηση ενέργειας της τάξης του 57%.\nΕπιπλέον, τα φωτιστικά είναι εξοπλισμένα με το απομακρυσμένο σύστημα διαχείρισης Owlet Nightshift. Η χρήση του Owlet επιτρέπει στους διαχειριστές να επωφεληθούν από την επιπλέον εξοικονόμηση που προκύπτει με τον ορισμό σεναρίων μείωσης της φωτεινής ροής ανάλογα με πυκνότητα της κυκλοφοριακής κίνησης. Εκτός αυτού, ο διαχειριστής έχει την δυνατότητα πρόσβασης σε δεδομένα σχετικά με τις ηλεκτρικές παραμέτρους του δικτύου, την διάρκεια ζωής των φωτιστικών αλλά και σε συναγερμούς και εκθέσεις λειτουργίας του δικτύου φωτισμού.\nΑν αναλογιστείτε την αναμενόμενη διάρκεια ζωής της προτεινόμενης λύσης (που ξεπερνάει τις 100.000 ώρες), μπορείτε να αντιληφθείτε τα οφέλη που προκύπτουν από την υιοθέτηση λύσεων φωτισμού της I.L.S..


Μένια Κούλη: " Χωρίς την Τέχνη δεν υπάρχει μέλλον"\nΜια νέα γυναίκα δυναμική, με ήθος και αξίες, υπηρετεί εδώ και 19 χρόνια τον χώρο της Τέχνης στην Ελλάδα, έχοντας συνεργαστεί με κορυφαίους, διεθνούς φήμης Έλληνες καλλιτέχνες, ανάμεσά τους ο Takis, o Angelos, η Vassiliki και η Chryssa αλλά και σημαντικούς χώρους Τέχνης, όπως η Mihalarias Art και η Mamush Galllery. Η κυρία Μένια Κούλη, Διευθύντρια Επικοινωνίας και Δημοσίων Σχέσεων του Ίδρυματος Takis μας μιλάει για την ενδιαφέρουσα πορεία της στον χώρο της Σύγχρονης Τέχνης και μοιράζεται μαζί μας στιγμές από την επαγγελματική αλλά και φιλική της σχέση με τους διάσημους εικαστικούς που γνώρισε και δούλεψε μαζί τους.\nΚυρία Κούλη, πείτε μου πότε και πως ξεκίνησε η ενασχόλησή σας με το χώρο της Τέχνης; Σπουδές και επαγγελματική πορεία.\nΞεκίνησα να εργάζομαι στο χώρο της Σύγχρονης Τέχνης κατευθείαν μετά τις σπουδές μου, Διοίκηση και Marketing στο University of Laverne, στη σημαντικότερη ίσως γκαλερί της Ελλάδας, τη Mihalarias Art. Πολύ σύντομα με κέρδισε ο μαγικός κόσμος της τέχνης και των καλλιτεχνών. Παρόλο που οι σπουδές μου που ήταν Business oriented, πάντα αγαπούσα τις τέχνες, διάβαζα και ενημερωνόμουν. Άλλωστε από την αρχή ασχολήθηκα με πάθος και αγάπη με την προώθηση, την οργάνωση εκθέσεων και τις Δημόσιες Σχέσεις στον κλάδο αυτό. Μετά από 14 χρόνια αποφάσισα να αναλάβω το δικό μου χώρο τέχνης, μια διεθνούς προφίλ Art Gallery στην Κηφισιά, τη Mamush Gallery. Τα τελευταία χρόνια εργάζομαι στο Takis Foundation, το Ίδρυμα του σπουδαίου γλύπτη Takis, ως Διευθύντρια Επικοινωνίας και Δημοσίων Σχέσεων.\nΜιλήστε μου για τις συνεργασίες που έχετε κάνει σε αυτή τη διαδρομή και ποιές είναι αυτές που ξεχωρίζετε;\nΈχω κάνει πολύ σημαντικές συνεργασίες με ανθρώπους σοβαρούς του χώρου και με καλλιτέχνες με διεθνή καριέρα Έλληνες και ξένους. Θα σταθώ στην Chryssa, τη διεθνή Ελληνο-Αμερικάνα γλύπτρια, με την οποία συνεργάστηκα αρκετά χρόνια. Ήταν σταθμός στη ζωή μου και με δίδαξε πολλά για το χώρο της διεθνούς εικαστικής σκηνής αλλά και το σκληρό backstage της. Πολύ σημαντικός άνθρωπος στη ζωή μου είναι η γλύπτρια Vassiliki, η οποία θεωρώ πως είναι η μέντοράς μου. Εμπιστεύομαι την κρίση της και πάντα την συμβουλεύομαι για πάρα πολλά θέματα. Έχω επίσης δουλέψει με καλλιτέχνες που αγαπώ τόσο για το έργο τους όσο και για την προσωπικότητά τους, όπως ο ζωγράφος Άγγελος. Δε μπορώ να δουλέψω πια με ανθρώπους που δεν έχουν αγάπη μέσα τους, γι’αυτό με αρκετούς έχουμε γίνει και καλοί φίλοι.\nΣήμερα είστε Διευθύντρια Επικοινωνίας και Δημοσίων Σχέσεων στο Ίδρυμα Takis – Κέντρο Ερευνών για την Τέχνη & τις Επιστήμες. Πώς προέκυψε αυτή η συνεργασία;\nΓνώρισα τον Takis και τους συνεργάτες του χρόνια πριν, όσο εργαζόμουν στην γκαλερί Μιχαλαριά. Όταν ήρθε η κατάλληλη στιγμή μου έγινε η πρόταση από εκείνον και την ομάδα συνεργατών του να εργαστώ κοντά του. Ήταν μια πρόταση πολύ σημαντική για εμένα, μάλιστα λίγα χρόνια πριν τη μεγάλη έκθεση «Takis” που πραγματοποιήθηκε στην Tate Modern στο Λονδίνο, για την οποία εργάστηκα μαζί του και με όλη την ομάδα του Ιδρύματος και της Tate. Ήταν μια μοναδική εμπειρία. Once in a lifetime γεγονός, μια και δεν έχει πραγματοποιηθεί ποτέ τόσο μεγάλη έκθεση για Έλληνα καλλιτέχνη σε ένα τόσο σημαντικό Μουσείο.\nΟ διεθνούς φήμης ‘Ελληνας εικαστικός Παναγιώτης Βασιλάκης, έφυγε από τη ζωή πέρσι, αφήνοντας πίσω του ένα αξιομνημόνευτο έργο. Πέρα από ιδιοφυής και πολυπράγμων καλλιτέχνης, πως ήταν ο Takis ως άνθρωπος και συνεργάτης;\nΟ Takis ήταν μια «απεριόριστη ιδιοφυία» που είχε πει ο σπουδαίος ιστορικός Pierre Restany. Είχα την τύχη να εργαστώ μαζί του αρκετά χρόνια. Έμαθα πάρα πολλά από εκείνον. Υπήρξε όμως πολύ δύσκολος στη συνεργασία και εύκολα παρεξηγήσιμος. Τον Takis έπρεπε κάποιος για να τον αντιληφθεί, να ξεφύγει από όσα δεδομένα είχε στο μυαλό του για την τέχνη, για τη ζωή, για τα πάντα. Τότε μόνο μπορούσε κάποιος να τον καταλάβεις σε βάθος. Σήμερα σχεδόν δύο χρόνια μετά τον θάνατό του, συνέχεια τον σκέφτομαι και συχνά τον παραδέχομαι για πολλά από όσα μου είχε πει και διδάξει.\nΤι σας έχει μείνει αξέχαστο από αυτόν τον σημαντικό καλλιτέχνη και ποιά είναι τα μαθήματα που πήρατε δίπλα του;\nΟ Takis ήταν σα μια εγκυκλοπαίδεια γνώσεων και εμπειριών. Ήμουν μέχρι το τέλος της ζωής του καθημερινά μαζί του για ώρες. Δουλεύαμε, διαβάζαμε New York Times, βλέπαμε ταινίες, συζητούσαμε πολύ. Το mentality του Takis θα μου μείνει αξέχαστο. Ήταν μοναδικός και είχε μια δική του κοσμοθεωρία. «Μη σπαταλάς την ενέργεια σου παιδί μου άσκοπα» μου έλεγε. Πάντα ήθελα να τα κάνω όλα γρήγορα και εκείνος αργά, οπότε μου έλεγε πιο αργά αν θες να τα κάνεις πιο καλά και σωστά και να ζήσεις πολύ. Σπεύδε βραδέως ήταν το μότο του.\nΠοιός είναι ο σκοπός του Ιδρύματος Takis και ποιός ο δικός σας ρόλος στην συνέχιση του έργου του;\nΟ σκοπός του Ιδρύματος είναι η διαιώνιση της σπουδαίας παρακαταθήκης που άφησε ο Takis, η προβολή του έργου του διεθνώς και η διαφύλαξη της πολιτιστικής του κληρονομίας. Στο Ίδρυμα πραγματοποιείται η επίσημη συντήρηση των έργων του, στο ατελιέ του Takis, επίσης γίνεται η πιστοποίηση των έργων του, πραγματοποιούνται εκθέσεις και συνεργασίες με άλλους φορείς από όλο των κόσμο. Οργανώνουμε πολύ ενδιαφέροντα εκπαιδευτικά προγράμματα για παιδιά βασισμένα στο έργο του και ξεναγήσεις σε ενήλικες. Ο δικός μου ρόλος μεταξύ άλλων εδώ και χρόνια, εστιάζει στις Δημόσιες και Διεθνείς σχέσεις με Μουσεία και Galleries και στην προβολή των δραστηριοτήτων του Ιδρύματος μέσω των Social Media, Newsletters κλπ. Η αποκλειστική συνεργασία με την κορυφαία γκαλερί White Cube αποτέλεσε ένα μεγάλο project για εμένα, στο δικό μου αντικείμενο πάντα, αλλά και για όλη την ομάδα του Ιδρύματος. Δεν έχει υπάρξει τόσο μεγάλη συνεργασία Εstate Έλληνα καλλιτέχνη με μια τόσο σπουδαία γκαλερί.\nΑυτή την δύσκολη περίοδο που όλοι αναμένουμε να περάσει και να ‘ρθουν καλύτερες ημέρες, κάνετε σχέδια για το μέλλον; Υπάρχουν πράγματα που ετοιμάζετε για να υλοποιήσετε στο ϊδρυμα Takis, όταν επανέλθουμε αισίως στη κανονικότητα;\nΕίναι όντως μια πολύ δύσκολη περίοδος ειδικά για το χώρο των τεχνών. Στο Ίδρυμα για το λόγο αυτό ετοιμάζουμε κάποια προγράμματα εκπαιδευτικά για παιδιά, μέσα από ένα κύκλο βίντεο που θα προβληθούν ηλεκτρονικά μέσω των social media και του website. Παράλληλα, οργανώνουμε και κάποια video στο πλαίσιο ενός κύκλου συζητήσεων με Διευθυντές Μουσείων και σημαντικών ανθρώπων της σύγχρονης τέχνης, τα οποία έχουν μεγάλο ενδιαφέρον. Στο άμεσο μέλλον προβλέπονται σημαντικές εκθέσεις σε διεθνείς art fairs μέσω της White Cube Gallery.\nΠροσφάτως σας επέλεξαν ως υποψήφια στα 2α GIWA- Greek International Women Awards- στην κατηγορία Arts & Culture. Τι σημαίνει για σας αυτή η συμμετοχή; (Επίσης αν θέλει κανείς να ψηφίσει τι πρέπει να κάνει;)\nΕίναι μεγάλη τιμή για εμένα η υποψηφιότητα μου στα διεθνή βραβεία Ελληνίδων γυναικών GIWA, μεγάλη χαρά το ότι κατάφερα να είμαι shortlisted στην κατηγορία μου και ευχαριστώ θερμά τους κριτές για αυτό. Είναι επίσης μεγάλη τιμή να βρίσκομαι ανάμεσα σε τόσο σπουδαίες, επιτυχημένες και καταξιωμένες γυναίκες στον κλάδο τους, στις οποίες εύχομαι καλή επιτυχία. Τώρα είναι η σειρά του κοινού, μπορεί οποιοσδήποτε να ψηφίσει πολύ εύκολα και γρήγορα κάνοντας κλικ στον πιο κάτω σύνδεσμο και κάνοντας εγγραφή με το email του. Είναι σημαντικό να τονίσουμε πως πρέπει να ψηφίζετε ένα άτομο από ΚΑΘΕ κατηγορία και στο τέλος να πατάτε submit.\nΕίστε μια δυναμική γυναίκα, η οποία εδώ και χρόνια συνδυάζετε καριέρα και οικογένεια, τι είναι αυτό που φέρνει στην ζωή σας την πραγματική ισορροπία;\nΑυτή είναι η μεγάλη πρόκληση. Πως μια γυναίκα καριέρας να καταφέρει να έχει ισορροπία ανάμεσα στην απαιτητική δουλειά και στην οικογένεια. Η αλήθεια είναι πως αντιμετώπισα αρκετές δυσκολίες και εμπόδια. Αυτό που με δίδαξαν οι δυσκολίες αυτές είναι, να κάνω υπομονή, να μη τα παρατάω και να κάνω πολύ σωστή διαχείριση χρόνου. Έχω καταφέρει πλέον να βρίσκω ποιοτικό χρόνο για την οικογένειά μου και ειδικά το γιο μου. Σε κάθε ευκαιρία, έστω και για λίγο κάθε μέρα να περνάμε χρόνο μαζί, να συζητάμε, να γελάμε και να παίζουμε.\nΕπιλέξτε μου ένα έργο τέχνης που θαυμάζετε και τι συμβολίζει για σας;\nΤο απόλυτα διαχρονικό έργο τέχνης για εμένα που αγαπώ και θαυμάζω και που με έχει από μικρή συνεπάρει είναι το «φιλί» του Gustav Klimt. Είναι ένα έργο που βγάζει τόσο συναίσθημα, πάθος και αγάπη μαζί. Φιλί και αγκαλιά. Ένα ζευγάρι τόσο όμορφο, τόσο ρομαντικό και δυνατό. Έχει μείνει στην ιστορία και δεν είναι τυχαίο.


Σήμερα γάμος γίνεται! Διαβάστε όλες τις λεπτομέρειες για τον γάμο της χρονιάς! (pics) - e-Stage.gr\nHome > SHOWBIZ > Ελλάδα > Σήμερα γάμος γίνεται! Διαβάστε όλες τις λεπτομέρειες για τον γάμο της χρονιάς! (pics)\nΣήμερα γάμος γίνεται! Διαβάστε όλες τις λεπτομέρειες για τον γάμο της χρονιάς! (pics)\nΈνας από τους πιο λαμπερούς γάμους της χρονιάς γίνεται σήμερα με πρωταγωνιστές φυσικά τον Αντώνη Ρέμο και την εδώ και χρόνια αγαπημένη του Υβόννη Μπόσνιακ.\nΌλα είναι έτοιμα στο κτήμα του προέδρου του Alpha Δημήτρη Κοντομηνά στην Βαρυμπόμπη για να υποδεχτούν τους 350 καλεσμένους του ζευγαριού που θα παντρέψουν οι κουμπάροι τους Κώστας Πηλαδάκης, η κολλητή φίλη της νύφης Μαρία Μπεκατώρου, ο Δημήτρης Κοντομηνάς και ο ιδιοκτήτης του Nammos Γιάννης Παπαλέκας.\nΜετά από ένα υπέροχο bachelorette πάρτυ που απόλαυσε η νύφη μαζί με τις φίλες της, η όμορφη Υβόννη ετοιμάζεται για την πιο όμορφη στιγμή της ζωής της πλάι στον σύντροφο ζωής της. Φυσικά το ζευγάρι έχει πάντα δίπλα του τη μοναχοκόρη του, Ελένη η οποία αναμένεται να είναι και το παρανυφάκι του γάμου.\nΟι εκπλήξεις που ετοιμάζει το ζευγάρι αναμένονται να είναι πολλές με κορυφαία την παρουσία του Eros Ramazzotti και της οικογένειάς του ανάμεσα στους καλεσμένους. Μεταξύ αυτών θα είναι και πολλοί γνωστοί καλλιτέχνες αλλά και κορυφαίοι επιχειρηματίες.\nΑξίζει να σημειωθεί ότι το ζευγάρι έχει προσέξει κάθε λεπτομέρεια για τη σημερινή μεγάλη ημέρα του και ιδιαίτερα το μενού που θα απολαύσουν οι καλεσμένοι στη δεξίωση το οποίο και έχει επιμεληθεί ειδικά για την περίσταση ο Δημήτρης Σκαρμούτσος. Το μενού λοιπόν θα αποτελείται από σαλάτα για αρχή, ριζότο με θαλασσινά, μοσχαρίσιο φιλέτο ή ψάρι και γλυκό, ενώ και η γαμήλια τούρτα θα είναι έμπνευσης του γνωστού σεφ. Από εμάς, η ώρα η καλή!\nBrownies με μούς σοκολάτας και σιρόπι σοκολάτας\nΟ Κώστα Χαριτοδιπλωμένος μίλησε για τη καριέρα του μέχρι τώρα αλλά και για τα μελλοντικά του σχέδια (video)


Το Ημερολόγιο | Ithaque\nYou are here : Ithaque » Ανθολόγιο » Το Ημερολόγιο\nPosted On Τρίτη, 20 Νοέ 2012 By Isolde. Under Ανθολόγιο Tags: Απόσπασμα, Μουρασάκι Σικιμπού, Το Ημερολόγιο\nΕπειδή δεν είμαι κάτι το εξαιρετικό, ο καιρός κύλησε χωρίς να κάνω ιδιαίτερη εντύπωση σε κάποιον. Ειδικά το γεγονός πως δεν έχω άντρα να ενδιαφερθεί για το μέλλον μου με κάνει να νιώθω απαρηγόρητη. Δεν θέλω να βυθιστώ μέσα στην κατάθλιψη. Νιώθω μοναξιά εξαιτίας της κοσμικής νοοτροπίας μου.\nΤις φεγγαρόφωτες βραδιές, το φθινόπωρο, όταν είμαι απελπιστικά λυπημένη, βγαίνω συxνά στη βεράντα και κοιτάζω ονειροπολώντας το φεγγάρι. Με κάνει να σκέφτομαι τα xρόνια που πέρασαν.\nΟ κόσμος λέει πως είναι επικίνδυνο να κοιτάζεις μόνος σου το φεγγάρι, αλλά κάτι με σπρώχνει να τα το κάνω και κάθομαι αποτραβηγμένη και ρεμβάζω. Τις βραδιές με δροσερό αεράκι παίζω το κότο, παρ’ όλο που οι άλλοι δεν νοιάζονται να ακούσουν. Φοβάμαι πως το παίξιμό μου προδίδει τη λύπη μου που γίνεται πιο έντονη, και σιχαίνομαι τον εαυτό μου – τόσο ανόητη και δυστυχισμένη νιώθω.\nΑπό «Το Ημερολόγιο» της Μουρασάκι Σικιμπού\n« 20 Νοεμβρίου – Έντγουιν Χαμπλ\n21 Νοεμβρίου – Μπιόρκ »


ΣΥΓΝΩΜΗ ΛΑΘΟΣ!!!!!! ΟΙ “ΕΞΥΠΝΟΙ” ΤΡΟΜΟΛΑΓΝΟΙ ΠΑΙΡΝΟΥΝ ΠΙΣΩ ΤΑ “ΕΞΥΠΝΑ” ΜΕΤΡΑ ΤΟΥΣ – ΑΝΟΙΓΟΥΝ ΛΙΑΝΕΜΠΟΡΙΟ, ΣΧΟΛΕΙΑ, ΕΣΤΙΑΣΗ – ΟΛΟ ΤΟ ΧΡΟΝΟΔΙΑΓΡΑΜΜΑ – Kontasas.gr\nΣΥΓΝΩΜΗ ΛΑΘΟΣ!!!!!! ΟΙ “ΕΞΥΠΝΟΙ” ΤΡΟΜΟΛΑΓΝΟΙ ΠΑΙΡΝΟΥΝ ΠΙΣΩ ΤΑ “ΕΞΥΠΝΑ” ΜΕΤΡΑ ΤΟΥΣ – ΑΝΟΙΓΟΥΝ ΛΙΑΝΕΜΠΟΡΙΟ, ΣΧΟΛΕΙΑ, ΕΣΤΙΑΣΗ – ΟΛΟ ΤΟ ΧΡΟΝΟΔΙΑΓΡΑΜΜΑ\nadmin Μαρ 18, 2021 No Comments\nΤην ώρα που το τρίτο κύμα «σφυροκοπά» την χώρα και το σύστημα Υγείας ΕΣΥ «πολιορκείται», η κυβέρνηση μαζί με τους λοιμωξιολόγους ψάχνουν την «χρυσή» τομή για την σταδιακή άρση της οικονομίας, με την κούραση των πολιτών να μην βοηθά στον περιορισμό της πανδημίας.\nΠρόκειται για μια ομολογία λάθους στον χειρισμό της πανδημίας. Μόνο που αυτό το… λάθος ήταν μοιραίο για τη χώρα και την οικονομία της. Παραμένει άγνωστο πόσοι επιχειρηματίες θα ανοίξουν τα καταστήματά τους μετά το παρατεταμένο λουκέτο.\nΤην Παρασκευή η επιτροπή των “ειδικών” θα εκτιμήσει την επιδημιολογική κατάσταση στο σύνολο της χώρας. Θα κάνει αξιολόγηση των μέτρων και θα εξετάσει σε ποια χρειάζονται αλλαγές. Αναγνωρίζοντας τις ανάγκες των πολιτών και ιδίως την κόπωσή τους ύστερα από ένα έτος μάχης με την πανδημία, θα εξετάσει ποιες προσαρμογές πρέπει να γίνουν. Και αναρωτιόμαστε. Το λοκντάουν του περασμένου Μαρτίου όταν είχαμε 300 κρούσματα πάνω – κάτω, γιατί έγινε;;;;\nΟ οδικός χάρτης της σταδιακής επανεκκίνησης της οικονομικής και κοινωνικής ζωής έχει ως εξής:\nΒέβαιη θεωρείται η επέκταση του ωραρίου κυκλοφορίας για το Σαββατοκύριακο μέχρι τις 9.\nΕυτυχώς που βγήκαν οι τελευταίες δημοσκοπήσεις που δείχνουν καταβαράθρωση του Μητσοτάκη και αποφάσισαν να απελευθερώσουν τον κόσμο.\nPrevious Previous post: Ο Λεωνίδας Κουτσόπουλος δημοσίευσε ξανά φωτογραφία της αγαπημένης του\nNext Next post: Δολοφονία Κουμανταρέα: Έσπασαν τα ισόβια για τους δυο κατηγορούμενους


Που «χτύπησε» η κρίση τους Έλληνες - video - Ειδήσεις - Νέα Κρήτη\nΤώρα διαβάζετε: Που «χτύπησε» η κρίση τους Έλληνες - video\nΠου «χτύπησε» η κρίση τους Έλληνες - video\nΣε ποιους γιατρούς απευθύνθηκαν μαζικά οι Έλληνες στα χρόνια της κρίσης και τι προβλήματα υγείας παρουσιάζουν. Αποκαλυπτική έρευνα του doctoranytime.\n"Γροθιά στο στομάχι" αποτελούν τα στοιχεία για την υγεία των Ελλήνων και την εμπιστοσύνη στα ασφαλιστικά ταμεία. Παρά την κρίση και τα οικονομικά προβλήματα φαίνεται ότι οι Έλληνες προτιμούμε να πληρώσουμε έναν ιδιώτη γιατρό από το να κάνουμε χρήση της ασφάλισης του ΕΟΠΥΥ.\nΗ οικονομική δυσχέρεια έχει οδηγήσει τους Έλληνες στο ντιβάνι του ψυχολόγου με κρίσεις πανικού και κατάθλιψη. Παράλληλα, έχουν αυξηθεί δραματικά και οι επισκέψεις σε ουρολόγους - ανδρολόγους αφού η κρίση έχει επηρεάσει τις επιδόσεις στο σεξ.\nΤαυτόχρονα διαφαίνεται ότι η "δωρεάν" υγεία κοστίζει κατ' άτομο περίπου 1.700 ευρώ το χρόνο.\nΤο Doctoranytime δημοσιεύει τα αποτελέσματα έρευνας που διήρκησε τέσσερα χρόνια και συγκέντρωσε στοιχεία από 2.000.000 χρήστες και 200.000 πραγματοποιημένα ραντεβού σε ιδιώτες γιατρούς. Καταδεικνύει με τον πιο γλαφυρό τρόπο το πόσο κοστίζει τελικά σε χρήμα και ηρεμία η "δωρεάν" υγεία.


Ο Γουίλιαμ & η υπέρλαμπρη Κέιτ στα κόκκινα έκαναν take over στο παλάτι\nΓια πρώτη φορά, έδωσαν μόνοι τους δεξίωση στο παλάτι ως οι μελλοντικοί βασιλείς της χώρας.\nΓΡΑΦΕΙ: THETOC TEAM published 21 Ιαν. 20 (09:37)\nΧθες, ενώ ο Χάρι αποχωρούσε από τη Μεγάλη Βρετανία για να ξεκινήσει τη νέα του ζωή στον Καναδά, ο Γουίλιαμ έκανε ένα μεγάλο βήμα στην μακρά προετοιμασία του για να γίνει βασιλιάς της χώρας.\nΓια πρώτη φορά, ο Γουίλιαμ φιλοξένησε μαζί με την σύζυγό του Κέιτ, δεξίωση στο παλάτι, για να σηματοδοτήσουν τη Σύνοδο Κορυφής για την Επενδύσεις της Βρετανίας-Αφρικής.\nΓουίλιαμ και Κέιτ καλωσόρισαν 21 αφρικανικές αντιπροσωπείες, ενώ στη δεξίωση δεν παραβρέθηκαν η βασίλισσα και ο πρίγκιπας Κάρολος. Γεγονός που σηματοδοτεί τη σταδιακή προετοιμασία του κλίματος για την παράδοση του θρόνου στον πρίγκιπα Γουίλιαμ. Εξάλλου, με όλη την αρνητική ενέργεια που περιτριγυρίζει την βασιλική οικογένεια τις τελευταίες εβδομάδες, το παλάτι προσπαθεί να βγάλει θετικές ειδήσεις και να επιστρέψει στην κανονικότητα.\nΗ Κέιτ ήταν λαμπερή, ντυμένη στα κόκκινα από την κορυφή ως τα νύχια. Η αγαπημένη της βασιλικής οικογένειας, που έγινε ακόμα πιο αγαπητή μετά την απογοήτευση της Μέγκαν, φόρεσε ένα κεντημένο κόκκινο φόρεμα με γόβες και τσαντάκι στο ίδιο χρώμα.\nΤην ίδια ώρα, η Μέγκαν Μαρκλ από τον Καναδά όπου βρίσκεται, αφού τακτοποιήθηκε στο αρχοντικό των 14 εκατομμυρίων δολαρίων, πήρε τον γιο Άρτσι και έκαναν βόλτα στο δάσος το πρωί της Δευτέρας. Μαζί τους είχαν και τα σκυλιά τους. Μάλιστα η Μέγκαν χαμογέλασε στους φωτογράφους θέλοντας να δείξει ότι είναι ευτυχισμένη με τη νέα της ζωή.\nΦωτο: Kensington Royal


Κορονοϊός: «Έκρηξη» με πάνω από 1700 κρούσματα - Στο 2,7% η θετικότητα - BusinessNews.gr\nΚορονοϊός: «Έκρηξη» με πάνω από 1700 κρούσματα - Στο 2,7% η θετικότητα\n06/07/2021 - 17:58\nΣτις 48 οι εισαγωγές νέων ασθενών Covid-19 στα νοσοκομεία.\nΣύμφωνα με την ανακοίνωση του ΕΟΔΥ, τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 1.797, εκ των οποίων 8 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 429.144 (ημερήσια μεταβολή +0.5%), εκ των οποίων 51.2% άνδρες.\nΌσον αφορά τον δείκτη θετικότητας, διαμορφώνεται στο 2,7% (PCR+Rapid Tests). Συγκεκριμένα, σήμερα διενεργήθηκαν 15.656 test PCR και 50.808 Rapid test. Υπενθυμίζεται ότι χθες ο δείκτης θετικότητας διαμορφώθηκε στο 3,03% (4.841 PCR + 21.608 Rapid).\nΟ αριθμός των ασθενών που νοσηλεύονται διασωληνωμένοι είναι 168 (68.5% άνδρες) έναντι 173 χθες, που δείχνει ότι προς το παρόν δεν αυξάνονται οι διασωληνωμένοι, αλλά είναι πιθανό να συμβεί λόγω της αύξησης των κρουσμάτων, άλλωστε πάντα υπάρχει μια χρονική καθυστέρηση. Η διάμεση ηλικία τους είναι 66 έτη. To 88.1% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 2.709 ασθενείς.\nΟι εισαγωγές νέων ασθενών Covid-19 στα νοσοκομεία της επικράτειας είναι 48 (ημερήσια μεταβολή -18.64%). Ο μέσος όρος εισαγωγών του επταημέρου είναι 41 ασθενείς (χθες Δευτέρα, οι εισαγωγές νέων ασθενών στα νοσοκομεία της χώρας είναι 59).\nΚορονoϊός: Έκτακτες ανακοινώσεις Χαρδαλιά στις 19:00


100 Φλογερά Τατουάζ Τοξότη που αντιπροσωπεύουν τον χαρακτήρα σας\nΕίσαι Τοξότης; Αν ναι, ίσως θελήσετε να λάβετε ένα από αυτά τα 100 καταπληκτικά τατουάζ Τοξότη που θα αντιπροσωπεύουν τον χαρακτήρα σας.\nΓεννηθήκατε κάτω από το ζώδιο του Τοξότη; Τότε ίσως θελήσετε να σκεφτείτε να κάνετε ένα τατουάζ Τοξότη για να εκφράσετε τη δική σας μοναδική προσωπικότητα.\nΤα τατουάζ Τοξότης έρχονται σε πολλές διαφορετικές μορφές, σχήματα και μεγέθη, από ένα τατουάζ τοξότη σε ένα σχέδιο εμπνευσμένο από αστερισμό.\nΤα σχέδια τατουάζ Τοξότης φαίνονται υπέροχα σε πολλά διαφορετικά μέρη του σώματος, οπότε είτε ψάχνετε για ένα μεγάλο και δραματικό, τολμηρό σχέδιο είτε θέλετε ένα μικρότερο και πιο διακριτικό έργο τέχνης σώματος, σίγουρα θα βρείτε σχέδιο που είναι τέλειο για εσάς στις φλογερές μας προτάσεις σχεδιασμού Τοξότη.\nΤο ζώδιο του Τοξότη – Τι σημαίνει?\nΟρισμένες αφηγήσεις για τα ζώδια υποδηλώνουν ότι προέρχονται από αραβικούς πολιτισμούς, ενώ άλλες προέρχονται από την αρχαία Ελλάδα.\nΩστόσο, οι ινδικοί πολιτισμοί έχουν επίσης στενή σχέση με τα ζώδια και τις πεποιθήσεις.\nΤα σύμβολα και τα σημάδια του ζωδιακού κύκλου σχεδιάστηκαν στο έδαφος και στους τοίχους κατά τους αρχαίους χρόνους και στη συνέχεια, αργότερα, μελανώθηκαν στο σώμα των ανθρώπων για να δείξουν τα χαρακτηριστικά της προσωπικότητάς τους.\nΟ Τοξότης είναι το ένατο ζώδιο του Ζωδιακού τροχού και είναι ένα από τα τρία ζώδια της φωτιάς, που συνήθως αντιπροσωπεύεται από το σύμβολο του τοξότη με τόξο και βέλος.\nΟυσιαστικά, ο τοξότης είναι κένταυρος, ή μισός ίππος, μισός άνθρωπος. Το ζώδιο είναι αντιπροσωπευτικό των ανθρώπων που γεννήθηκαν μεταξύ 23 Νοεμβρίου και 21 Δεκεμβρίου.\nΟι Τοξότες είναι μεγάλοι χαρακτήρες που ζουν τη ζωή τους στο έπακρο. Όπως όλα τα ζώδια της φωτιάς, θέλουν η μέρα τους να είναι γεμάτη με μεγάλες συγκινήσεις.\nΟι Τοξότες είναι επίσης προοδευτικοί, τολμηροί, ανήσυχοι και αισιόδοξοι. Απεχθάνονται να αισθάνονται συγκρατημένοι, να κυριαρχούν ή να ματαιώνονται και να ποθούν την ελευθερία.\nΟι Τοξότες κυβερνούνται από τον πλανήτη Δία και αυτό σημαίνει ότι είναι πιο πιθανό να προσγειωθούν στα πόδια τους, ακόμη και σε δύσκολες καταστάσεις και είναι γνωστοί για την καλή τους τύχη.\nΤο σύμβολο τοξότη που σχετίζεται με αυτό το ζώδιο της φωτιάς είναι η τέλεια επιλογή για την ανήσυχη και υπαίθρια φύση των Τοξότων. Συνοψίζει τη συγκίνησή τους για το κυνήγι.\nΜερικά από τα χαρακτηριστικά γνωρίσματα που σχετίζονται με τους Τοξότες περιλαμβάνουν:\nΤιμιότητα – Οι Τοξότες λένε αυτό που πιστεύουν οι άλλοι αλλά δεν τολμούν να πουν. Θα δώσουν μια αληθινή γνώμη.\nΠεριπετειώδης – Οι Τοξότες εκτιμούν την ελευθερία και τον ενθουσιασμό. Είναι οι τέλειοι σύντροφοι ταξιδιού, αν και μπορεί να είναι ενοχλητικό να συνεργαστείτε καθώς το να συμβιβαστούν με οποιοδήποτε σχέδιο μπορεί να είναι μια πρόκληση.\nΑισιόδοξος – μερικές φορές, οι Τοξότες μπορούν να χαρακτηριστούν ως αισιόδοξοι ή αφελείς. Τείνουν να αθετούν μια κατάσταση εμπιστοσύνης και μερικές φορές αποτυγχάνουν να αναγνωρίσουν πότε οι προθέσεις κάποιου είναι λιγότερο από καλές. Προτιμούν να αναζητούν το θετικό παρά το αρνητικό μέχρι να μην υπάρχει τρόπος να αρνηθούν ότι κάτι κακό συμβαίνει πλέον.\nΑνεξάρτητος – Οι Τοξότες είναι αγαπημένοι και ζεστοί, αλλά δεν τους αρέσει να συμβιβάζονται με τα δικά τους σχέδια. Δεν κάνουν το σχέδιο Β και θέλουν πραγματικά να δεσμευτούν σε ιδέες που έχουν δημιουργήσει οι ίδιοι.\nΦιλοσοφικός – Οι Τοξότες είναι επίσης βαθιά στοχαστές. Τους αρέσει να επεξεργάζονται τα πράγματα και να δοκιμάζουν τις θεωρίες τους. Προτιμούν την πνευματική σφαίρα από μια συναισθηματική και τους αρέσει να σκέφτονται παρά να αισθάνονται.\nΈνα τατουάζ ζώδιο Τοξότης σε οποιαδήποτε μορφή του είναι ένας πολύ καλός τρόπος για να εκφράσετε όλες αυτές τις επιμέρους όψεις της προσωπικότητάς σας και σας επιτρέπει να αντικατοπτρίσετε τα μοναδικά σας χαρακτηριστικά μέσω της τέχνης του σώματός σας.\nΓιατί να αποκτήσετε ένα τατουάζ Τοξότη με ζώδιο\nΈνα τατουάζ που εμπνέεται από το ζώδιο του Τοξότη είναι μια εξαιρετική επιλογή για κάποιον που γεννήθηκε κάτω από αυτό το ζώδιο, αλλά θα μπορούσε επίσης να επιλεγεί από οποιονδήποτε θέλει να ενσωματώσει τα χαρακτηριστικά και τα χαρακτηριστικά της προσωπικότητας που σχετίζονται με αυτό το ζώδιο της φωτιάς.\nΠάθος, ανεξαρτησία και θάρρος – όλα αυτά συνδέονται με αυτό το ζώδιο και εκείνοι που επιλέγουν να το φορέσουν είναι πιθανότερο να εμφανίσουν αυτά τα χαρακτηριστικά. Είναι επίσης πρόθυμοι να αντιμετωπίσουν κάθε πρόκληση, εντελώς άφοβα, και να αγκαλιάσουν συγκινήσεις κάθε είδους.\nΤο να κάνετε ένα τατουάζ εμπνευσμένο από Τοξότη είναι ένας πολύ καλός τρόπος για να αποδείξετε την πεποίθησή σας ότι θα είστε πάντα νικητές σε οποιοδήποτε εμπόδιο αντιμετωπίζετε. Θα μπορούσε επίσης να είναι ένας εξαιρετικός τρόπος για να τιμήσετε ή να γιορτάσετε κάποιον που αγαπάτε, είτε ζωντανό είτε νεκρό.\nΜερικοί άνθρωποι ζητούν επίσης αυτό το είδος τατουάζ ως φόρο τιμής στον σύντροφό τους, για παράδειγμα ως δώρο γενεθλίων ή επετείου, δείχνοντας την ατέλειωτη αφοσίωσή τους σε αυτά, μελανώνοντας το σώμα τους με το αστέρι του αγαπημένου τους προσώπου.\nΔημοφιλείς ιδέες τατουάζ Τοξότη\nΥπάρχουν πολλοί διαφορετικοί τρόποι για να απεικονίσετε το ζώδιο του Τοξότη σε μορφή τατουάζ. Μερικοί άνθρωποι επιλέγουν ένα τατουάζ αστερισμού Τοξότη που απλώς εμφανίζει την εμφάνιση του αστερισμού στον νυχτερινό ουρανό.\nΑυτός είναι ένας λεπτός αλλά εξαιρετικά αποτελεσματικός τρόπος για να εκφράσετε τις συγγένειες του Τοξότη σας και μπορεί εύκολα να κρυφτεί σε μια τοποθεσία που μπορεί να καλυφθεί με ρούχα.\nΑπό την άλλη πλευρά, μερικοί άνθρωποι προτιμούν να κάνουν ένα πλήρες τατουάζ κένταυρου. Αυτό απεικονίζει ένα πλήρες μισό άλογο, μισό ανθρώπινο τοξότη με περίπλοκες λεπτομέρειες και συχνά με χρώμα και πρόσθετες εικόνες.\nΤο ανθρώπινο στοιχείο αυτού του τατουάζ μπορεί να είναι είτε αρσενικό είτε θηλυκό ανάλογα με τις προτιμήσεις του χρήστη, είτε πρόκειται να απεικονίσουν τον εαυτό τους, ένα αγαπημένο τους πρόσωπο, είτε απλώς να εκπροσωπήσουν τις δικές τους επιθυμίες.\nΤο στοιχείο αλόγου του τατουάζ αντιπροσωπεύει το ζωώδες πνεύμα και την επιθυμία για περιπέτεια και συγκίνηση. Σημαίνει ότι ο χρήστης απολαμβάνει να ταξιδεύει και να βοηθά τους άλλους.\nΈνα μινιμαλιστικό τατουάζ εμπνευσμένο από Τοξότη μπορεί να είναι πολύ αποτελεσματικό για ένα μικρότερο μέρος του σώματος όπως τον αστράγαλο, πίσω από το αυτί ή στον καρπό.\nΣυνήθως γίνεται σε μαύρο έργο, δείχνει το ζώδιο του Τοξότη στη βασική του μορφή για μια διακριτική αλλά ουσιαστική εμφάνιση. Αυτά τα τατουάζ μπορεί να μην είναι λεπτομερή, αλλά μπορεί να είναι πολύ συμβολικά.\nΜπορούν να σχεδιαστούν για να δείξουν τον τοξότη που δείχνει το βέλος προς τα πάνω προς το πάνω μέρος του βραχίονα ή προς τα κάτω προς το χέρι. Μπορούν επίσης να σχεδιαστούν στο εσωτερικό ή στο εξωτερικό του καρπού ή του αστραγάλου – ο σχεδιασμός εξαρτάται απλώς από το αποτέλεσμα που επιθυμεί να φέρει ο χρήστης.\nΑν θέλετε να δημιουργήσετε ένα πολύ πιο δραματικό και μοναδικό σχέδιο που είναι βέβαιο ότι θα τραβήξει τα βλέμματα για όλους τους σωστούς λόγους, ένα σύμβολο Τοξότη στο πάνω μέρος του βραχίονα είναι μια εξαιρετική επιλογή.\nΕμπνέει τον χρήστη που κινείται προς την κατεύθυνση που τους οδηγεί το πνεύμα του και μπορεί να περιλαμβάνει πολλές πολύχρωμες λεπτομέρειες ή στοιχεία ακουαρέλας για πιο θηλυκή ή κομψή πινελιά ή μπορεί να είναι εντελώς μαύρα για πιο σοβαρή και εκλεπτυσμένη αίσθηση.\nΜερικές φορές, όσοι ζητούν τατουάζ με θέμα Τοξότης είναι πρόθυμοι να χρησιμοποιήσουν στοιχεία από λογοτεχνία ή ταινίες που αντικατοπτρίζουν το πρόσημο.\nΓια παράδειγμα, ο κένταυρος Mr Tumnus από τα Χρονικά της Νάρνια θα μπορούσε να είναι μια εξαιρετική επιλογή χαρακτήρα που ταιριάζει στο στοιχείο του μισού άντρα μισού αλόγου αυτού του ζωδίου.\nΑυτό δεν μπορεί να αντικατοπτρίζει μόνο τη συγγένεια του ζωδίου σας αλλά και την αγάπη σας για μια ταινία ή ένα βιβλίο που ήταν σημαντικό στη ζωή σας.\nΑν θέλετε να πάτε all-out με ένα εξαιρετικά δραματικό τατουάζ, γιατί να μην πάτε για ένα full back κομμάτι; Μπορείτε να χρησιμοποιήσετε κάθε εκατοστό δέρματος από τη βάση της πλάτης σας μέχρι τον λαιμό σας για να δείξετε τον τοξότη σε όλη του τη δόξα.\nΤο σώμα του κένταυρου μπορεί να ξεκινήσει στο κάτω μέρος της πλάτης με το τόξο και το βέλος να δείχνουν προς τα πάνω κατά μήκος της σπονδυλικής στήλης σας. Αυτή είναι μια όμορφη ιδέα που μπορεί να κρυφτεί εύκολα με ένα πουκάμισο ή να εμφανιστεί με υπερηφάνεια ενώ κάνετε ηλιοθεραπεία ή κολύμπι.\nΌποιος τύπος τατουάζ με θέμα ζώδιο Τοξότης επιλέγετε να κάνετε, θα διαπιστώσετε ότι σίγουρα υπάρχει κάτι που εκφράζει τέλεια την προσωπικότητά σας και που αποτυπώνει επίσης το είδος της εμφάνισης που ελπίζετε να επιτύχετε.\n150 Eye Catching Neck Tattoo για άνδρες και γυναίκες\nIdei de rețete colorate și delicioase de tort curcubeu\nFina praktiska förvaringsutrymmen under trappan\n30 enkla idéer med blommor för vårdekorationer i ett glas 2020\nMobilier DIY pentru exterior – proiectarea unui lounge în aer liber\nZiceri motivaționale pentru mai multă forță interioară și o atitudine pozitivă


Μέρκελ : Η Τελευταία Απολογητής της Παγκοσμιοποίησης | ΔΙΚΤΥΟ ΕΛΛΗΝΩΝ ΣΥΝΤΗΡΗΤΙΚΩΝ\nΜέρκελ : Η Τελευταία Απολογητής της Παγκοσμιοποίησης\nΗ εν συνδυασμώ νίκη Τραμπ και η έξοδος του Ηνωμένου Βασιλείου από την ΕΕ απετέλεσε ένα ισχυρότατο χαστούκι για τις ελίτ. Για τις ελίτ, που τα οικονομικά συμφέροντά τους ταυτίζονται με την παγκοσμιοποίηση με τελικό στόχο οι λίγοι να κυβερνούν τους πολλούς, με ενδιάμεσους κάποιους αχυράνθρωπους «τεχνοκράτες».\nΦυσικά, ένα τόσο ισχυρό σύστημα συμφερόντων δεν ήταν ποτέ δυνατόν να πέσει αμαχητί. Στην Αυστρία, την Ολλανδία και την Γαλλία ανευρέθησαν οι διέξοδοι εκείνες για να μην εξαπλωθεί η Αντεπανάσταση των εθνικών κοινωνιών και να καταστρατηγηθεί, προσωρινώς τουλάχιστον, το δικαίωμα των Εθνών στην διαφορετικότητα, η αντίστασή τους σε έναν ομογενοποιημένο πολυπολιτισμικό χυλό, όπου το άτομο θα λογίζεται ως απλά ένας αριθμός υποκείμενος σε ένα υπερεθνικό κράτος που θα αποφασίζει για αυτό αλλά χωρίς αυτό.\nΗ νέα ηγέτις της «Ιεράς Συμμαχίας»\nΗγέτης της νέας αυτής Ιεράς Συμμαχίας, η τελευταία απολογητής του «μοντερνισμού» λογίζεται πλέον η Άγγελα Μέρκελ. Είναι ειρωνικό το πώς τα φέρνει κάποιες φορές η ιστορία. Εκείνη η χώρα που εισήγαγε ό,τι το πιο αντιδραστικό τώρα να υπερασπίζεται ό,τι πιο συστημικό εις το όνομα ανεκτικότητας. Η καγκελάριος της Γερμανίας έχει υιοθετήσει ό,τι πιο «προοδευτικό» χωρά στην ατζέντα της. Προσκάλεσε τους μετανάστες για να εγκαταστηθούν στην χώρα της. Εμμέσως νομιμοποίησε τον γάμο των ομοφυλοφίλων. Θεωρεί την πράσινη ενέργεια ως την λύση στην κλιματική αλλαγή, ακόμα και εάν όλα τα σοβαρά στοιχεία και έρευνες καταδεικνύουν ότι η κλιματική αλλαγή είναι ανεξάρτητη της ανθρώπινης επέμβασης. Και φυσικά, παραδίδει τα κλειδιά της εθνικής κυριαρχίας των εθνών – κρατών της Ευρώπης στο υπερεθνικό Ευρωκράτος – της ιδίας της της χώρας συμπεριλαμβανομένης.\nΤο πλάνο χωλαίνει\nΕπί της ουσίας, η κ. Μέρκελ προήχθη επέκεινα της εκλογής Τραμπ με μία συμβολική επίσκεψη από τον τέως Πρόεδρο των ΗΠΑ, Μπαράκ Ομπάμα. Υπάρχει όμως ένα κενό σε αυτό το πλάνο. O πασιφισμός της Γερμανίας την καθιστά ακατάλληλη για να ηγεμονεύσει στον ελεύθερο κόσμο. Πολλώ δε μάλλον, σε μία εποχή που οι άλλες υπερδυνάμεις χρησιμοποιούν στρατιωτική τους δύναμη για να επιβάλουν την βούλησή τους.\nΑπό τη μία, η απόφαση του Βερολίνου να απόσχει από την ψηφοφορία του Συμβουλίου Ασφαλείας του ΟΗΕ για το 2011. Μια απόφαση, που καθιέρωσε την non flight zone για τη Λιβύη, καθώς τα στρατεύματα του Muammar Ghadaffi απειλούσαν να καταστρέψουν την πόλη της Βεγγάζης. Είναι δε και η άρνηση να συνεργαστεί με τις προσπάθειες του ΝΑΤΟ για την προστασία πολιτών. Αυτά δημιουργούν την εικόνα μίας ήπιας ισχύος που επί της ουσίας συμμετέχει μόνον κατά τα φαινόμενα. Αν και η Μέρκελ έχει οδηγήσει την ΕΕ στην επιβολή κυρώσεων στη Ρωσία για την προσάρτηση της Κριμαίας και τον συνεχιζόμενο πόλεμο στην Ανατολική Ουκρανία, παραταύτα, απέχει από την αποστολή αμυντικών όπλων στο Κίεβο. Ενώ στις σπάνιες περιπτώσεις κατά τις οποίες η Γερμανία αποστέλει τον στρατό της στο εξωτερικό, όπως στο Αφγανιστάν, οι κανόνες στρατολόγησης είναι τόσο περιορισμένοι ώστε οι στρατιώτες της σπάνια να συμμετέχουν στη μάχη.\nΤι κρατά την Μέρκελ όρθια\nΤο μόνο ζωντανό πλάνο που κρατά όρθια την κ. Μέρκελ ως «ηγέτη» της παγκοσμιοποίησης είναι η διοίκηση της ΕΕ. Για να συνεχίσει όμως η Γερμανία να διοικεί την Ευρώπη πρέπει να συνεχίσει να υφίσταται το Ευρώ ως νόμισμα. Διότι η αξία του ευρωπαϊκού νομίσματος είναι χαμηλή κρατώντας τις τιμές κάτω σε μία αγορά μεγάλη. Και, παρόλο το γεγονός ότι διαθέτει χρήματα στην Ελλάδα και την Ισπανία, χώρες σαν τις τελευταίες συγκρατούν προς τα κάτω την αξία του Ευρώ βοηθώντας τις εξαγωγικές γερμανικές επιχειρήσεις να στέλνουν φθηνά τα προϊόντα τους όχι μόνο στα μέλη της ευρωζώνης αλλά και παγκοσμίως.\nΌλα αυτά μπορεί να ακούγονται βέβαια καλά αλλά είναι ζήτημα το πότε θα αντιδράσει η Ιταλία όπως ήδη αντέδρασε ο συστημικός Μακρόν. Οι ελίτ έχουν ποντάρει σε λάθος άλογο. Εκτός και εάν διαβάζουν τις εφημερίδες του. Εκεί, φεμινίστριες αρθρογράφοι έχουν υποστηρίξει κατά καιρούς ότι η Μέρκελ είναι η ζωντανή απόδειξη ότι μία γυναίκα μπορεί να ασκήσει εξουσία. Φυσικά, δεν τους συμφέρει η Θάτσερ, η Αικατερίνη και η Ελισσάβετ.\nΠροηγούμενο άρθροΗ ηγεμονία της Μετριότητας\nΕπόμενο άρθροΑστεία και κακόγουστη παράσταση η παρουσία Τσίπρα στη ΔΕΘ


ΠΑΡΑΠΟΛΙΤΙΚΑ ΚΑΙ ΑΛΛΑ...Νο 30\nΟ Ιβάν και το ξενοδοχείο\nΜπορεί ο δήμαρχος Λαγκαδά να έδινε «γη και ύδωρ» στον πρόεδρο του ΠΑΟΚ Ιβάν Σαββίδη, αυτός όμως είχε άλλα σχέδια. Προς το παρόν, δεν μάθαμε αν δέχτηκε την πρόταση του κ. Αναστασιάδη να χτίσει το νέο γήπεδο του ΠΑΟΚ στα 600 στρέμματα του δήμου Λαγκαδά, όμως «χτύπησε» το ξενοδοχείο Μακεδονία Παλλάς με την υψηλότερη προσφορά ενοικίασης των 95.000 ευρώ το μήνα. Κι άντε τώρα να τον πείσουμε εμείς να έρθει στο ξενοδοχείο «Μέγας Αλέξανδρος» των Λουτρών..\nΠαραιτήθηκε ο Σισκούδης\nΑπό τη θέση του αντιπροέδρου των Λουτρών παραιτήθηκε ο αντιδήμαρχος Οικονομικών Στέλιος Σισκούδης. Όχι, δεν του ζήτησε ο δήμαρχος να παραιτηθεί, όπως έγινε με τον πρώην πρόεδρο των Λουτρών Γιώργο Κυράνου, αλλά το αποφάσισε ο ίδιος από μόνος του (όπως έγινε και με την αντιδημαρχία Οικονομικών που ζήτησε ο ίδιος από τον δήμαρχο να μην πληρώνεται για τα υπόλοιπα 2 χρόνια της θητείας του), λόγω φόρτου εργασίας και πολλών υποχρεώσεων. Τη θέση του πήρε ο δημοτικός σύμβουλος Φώτης Μάτης, ενώ και ο Δημήτρης Αγραφιώτης αντικαταστήθηκε λόγω στράτευσης από τον νεαρό αντιπρόεδρο τοπικού συμβουλίου Λαγυνών Διονύση Φλωρινούδη. Και εις ανώτερα!\nΚάντο όπως ο δήμαρχος\n«Και εις ανώτερα» ευχήθηκε κατά τη διάρκεια του περασμένου δημοτικού συμβουλίου ο Δημήτρης Ράβναλης στους εντεταλμένους δημοτικούς συμβούλους που ανέλαβαν θέσεις σε διάφορους τομείς. Και ήταν τόσο διακριτική η ειρωνική του διάθεση (πήρε άραγε μαθήματα από τον δήμαρχο;), που κάποιοι από τους εντεταλμένους δεν το κατάλαβαν και του είπαν και «ευχαριστούμε».\nΔεν μιλιούνται δύο από τα κορυφαία στελέχη του δήμου Λαγκαδά, ο αντιδήμαρχος Οικονομικών Στέλιος Σισκούδης και ο πρόεδρος της ΥΚΠΑΑΠ Στέλιος Δεργιανλής. Αιτία, τι άλλο; Τα οικονομικά! Η αρχή έγινε όταν ο αντιδήμαρχος Οικονομικών στον προϋπολογισμό του δήμου όρισε για την ΥΚΠΑΑΠ ποσό 750.000 ευρώ για το 2013, κάτι που εξόργισε τον Δεργιανλή (θεώρησε το ποσό μικρό), ο οποίος και καταψήφισε τον προϋπολογισμό. Από την άλλη, όταν συζητούνταν ο προϋπολογισμός της ΥΚΠΑΑΠ, που κατέθεσε ο Δεργιανλής για έγκριση με το ποσό των 1,5 εκ. ευρώ, ο Σισκούδης αποχώρησε από την αίθουσα, δείχνοντας μάλλον με αυτό τον τρόπο τη δυσαρέσκειά του. Τελικά, τα υπόλοιπα 750.000€ μέχρι το 1,5 εκ. ευρώ από που θα προκύψουν;\nΑπ' ό,τι φαίνεται το μυαλό του ανεξάρτητου Γιάννη Ταχματζίδη είναι εντελώς αλλού και όχι στο δημαρχιλίκι. Απ' όσο μάθαμε, ο πρώην αντιδήμαρχος ετοιμάζει δύο νέα πολυιατρεία, ένα στο Καλοχώρι και ένα στο Βασιλούδι, και έχει ρίξει όλη την ενέργεια του σ' αυτά. Τόσο πολύ που του είναι δύσκολο ακόμη και να σηκώσει το χέρι του ώστε να καταψηφίσει κάποιο θέμα του δημοτικού συμβουλίου, γι' αυτό και ψηφίζει «ναι σε όλα»... Αυτό δεν λέγεται αντιπολίτευση.\nΤα SMS του δημάρχου\nΠλήρως ενημερωμένους θέλει να τους έχει τους δημότες του ο δήμαρχος Λαγκαδά. Ετσι, όταν έχει δημοτικό συμβούλιο τους στέλνει μήνυμα στο κινητό τους τηλέφωνο, ενώ δεν παραλείπει να ενημερώσει με sms και για κάθε τηλεοπτική του εμφάνιση στα τοπικά κανάλια. Λεφτά για μηνύματα υπάρχουν.


Κατερίνα κατερινάκι ... είσαι της ζωής τ' αεράκι.....: Γράφτηκε το τέλος;\nΓράφτηκε το τέλος;\nΑπό ότι φαίνεται χάθηκε κάθε ελπίδα για τον εντοπισμό του 44χρονου Έλληνα ορειβάτη, Ζαχαρία (Χάρη) Κυριακάκη, ο οποίος προσπάθησε να κατακτήσει το όρος Μακάλου σην οροσειρά των Ιμαλα'ί'ων, από την περασμένη Παρασκευή. Ο Έλληνας γιατρός συμμετείχε σε μια απόπειρα κατάκτησης του όρους, μαζί με φίλους του. Ο 45χρονος είναι μέλος του Ελληνικού Ορειβατικού Συνδέσμου Αθηνών, που ιδρύθηκε το 1928 και είναι το παλιότερο ορειβατικό, χιονοδρομικό σωματείο της χώρας. Πριν από το Μακάλου, ο Κυριακάκης κατέκτησε τις κορυφές του όρους Cho Oyu το 2007 και του Lhotse το 2008.\nΟ 45χρονος γιατρός χάθηκε στην ομίχλη που δημιούργησε μια χιονοστιβάδα, και για αρκετές ώρες διατηρούσε επικοινωνία και με την ομάδα διάσωσης αλλά και με οικείους του μέσω του προσωπικού του κινητού τηλεφώνου, ώσπου εξαντληθηκε η μπαταρία του.\nΣύμφωνα με τα ως τώρα στοιχεία, η ανάβαση προχωρούσε κανονικά και στις 26 Μαίου, 7 ορειβάτες έφτασαν στην κορφή του Makalu (8463m), ανάμεσά τους κι ο Χάρης. Στην επιστροφή, η ομάδα χωρίστηκε, μια και ο αρχηγός έμεινε πίσω να βοηθήσει ένα άλλο μέλος της αποστολής να κατέβει κάτω και όταν κατέβηκαν στην προωθημένη κατασκήνωση (camp 4), κάποιοι είχαν ήδη προχωρήσει προς χαμηλότερη κατασκήνωση (camp 3) ενώ δεν είχαν νέα απ' τον Χάρη και τον sherpa σχοινοσύντροφό του (στις εμπορικές αποστολές σαν αυτή που συμμετείχε ο Χάρης, για κάθε πελάτη ορειβάτη υπάρχει και ένας sherpa - ντόπιος ορειβάτης υψηλού βουνού - που τον υποστηρίζει και ανεβαίνει μαζί του για ασφάλεια ή επιστρέφει μαζί του, αν ο πελάτης αποφασίσει να εγκαταλείψει). Ο Χάρης επικοινώνησε με τον αρχηγό αποστολής και του είπε πως είναι κάπου στο βουνό, αλλά δεν ήξερε που ακριβώς. Αργότερα, ο sherpa έφτασε στο camp 4 και ανέφερε πως έχασε το Χάρη και αφού τον περίμενε 4 ώρες αποφάσισε να επιστρέψει. Την επόμενη μέρα, όπως αναφέρει ο αρχηγός αποστολής, οι sherpa ξανανέβηκαν αλλά πάλι δεν μπόρεσαν να τον βρουν επειδή χιόνιζε και δεν υπήρχε ορατότητα. Ο Χάρης επικοινωνούσε με τον ασύρματο μέχρι και το επόμενο πρωϊνό, αλλά ακουγόταν εξαντλημένος, ανέφερε ο αρχηγός. Χθες, 30 Μαίου, 4 μέρες μετά την ανάβαση, η αποστολή σταμάτησε τις επιχειρήσεις διάσωσης, εκτιμώντας πως το ρίσκο για νέα ατυχήματα στους ήδη κουρασμένους διασώστες ήταν μεγάλο...\nkaterina 31 Μαΐου 2010 - 10:55 μ.μ.\nαπό εδώ το αντέγραψα.\nkaterina 1 Ιουνίου 2010 - 12:35 π.μ.\nkaterina 1 Ιουνίου 2010 - 1:17 π.μ.\nkanivallos 1 Ιουνίου 2010 - 5:20 π.μ.\n"Έφυγε" κι αυτός πηγαίνοντας να συναντήσει τον Παπανδρέου, τον Τσουπρά, τον Μπαρούχα...\nkaterina 2 Ιουνίου 2010 - 1:34 μ.μ.\nΜετράμε πολλούς τελευταία, που "φεύγουν"....\nΔεν ξέρω αν είναι άδικο ή όχι - μάλλον για το σύμπαν και τη φύση δεν έχει σημασία - αλλά εγώ μια ψιλοκατάθλιψη έχω αρχίσει να την παθαίνω...\nΘα ψάξω στο αρχείο μου για καμιά φωτογραφία από τα μαθήματα canyoning που έκανε ο Χάρης μαζί μας. Εύχομαι να βρω. Οι ινδιάνοι έλεγαν οτι οι φωτογραφίες "κλέβουν" κάτι από την ψυχή αλλά αυτή τη στιγμή κάτι είναι...\nΔημήτρης 2 Ιουνίου 2010 - 10:30 μ.μ.\nΝαι Κατερίνα. Πρέπει να βρεις κάποια φωτογραφία. Και να γράψεις κάτι. Ένας λαμπρός άνθρωπος έφυγε, δεν μπορεί να περάσει έτσι.\nΔημήτρης 2 Ιουνίου 2010 - 10:31 μ.μ.\nΠώς το λες επάνω; Κάτσε να δω: "H ιστορία μπορεί να παραγράφεται κάποια στιγμή. Δεν εξαφανίζεται όμως, ούτε διαγράφεται."\nVril 5 Ιουνίου 2010 - 8:49 π.μ.\nΔέστε την φωτογραφία (στην υπόγα, κραταμε τα πτυχια)που είχε ανεβεί στη σελίδα του ΦΟΣ απο εκείνα τα σεμινάρια του 2007, στην αρχική σελίδα, στα νεα.\nΝομίζω ότι είναι και ο Χάρης σε αυτή.\nkaterina 6 Ιουνίου 2010 - 10:08 μ.μ.\nναι! έχεις δίκιο! σε ευχαριστώ. θα την ανεβάσω μαζί με ότι άλλα στοιχεία μπορέσω να μαζέψω.


Μαρία Ηλιάκη | Gpop.gr\n«ΤΙ ΛΕΣ ΤΩΡΑ!» ΜΕ ΤΗΝ ΚΑΤΕΡΙΝΑ ΚΑΡΑΒΑΤΟΥ ΠΡΕΜΙΕΡΑ, ΣΑΒΒΑΤΟ 25 ΣΕΠΤΕΜΒΡΙΟΥ, ΣΤΙΣ 13:50, ΣΤΟ MEGA Η Κατερίνα Καραβάτου έρχεται κάθε Σαββατοκύριακο στο MEGA με αποκαλυπτική διάθεση και πολλές εκπλήξεις. Από το Σάββατο 25 Σεπτεμβρίου και κάθε Σάββατο και Κυριακή στις 13:50, η νέα ψυχαγωγική εκπομπή «Τι λες τώρα!» βάζει στόχο να απογειώσει την καλή μας διάθεση, να συνοψίσει με έναν ξεχωριστό τρόπο όσα αξίζουν από την εβδομάδα που πέρασε και να δημιουργήσει τις\nΣτην Αθήνα μαζί με την Μαρία Ηλιάκη ο Στέλιος Μανουσάκης και η τρυφερή φωτογραφία του με την τριών μηνών κόρη του\nΤην πιο όμορφη περίοδο της ζωής τους διανύουν η Μαρία Ηλιάκη και ο Στέλιος Μανουσάκης, καθώς έγιναν γονείς για πρώτη φορά. Μάλιστα, η μικρή που θα πάρει το όνομα Κατερίνα, έχει ξετρελαίνει το ζευγάρι και συχνά οι δυο τους μοιράζονται στο Instagram στιγμιότυπα από τη νέα τους καθημερινότητα ως γονείς. Ενώ όπως έγινε γνωστό, η Μαρία μετά από πολλούς μήνες γύρισε στην Ελλάδα, αφού τη φετινή σεζόν θα βρίσκεται στο\nΗ Μαρία Ηλιάκη επέστρεψε στην Ελλάδα μετά την γέννηση της κόρης της\nΣτην Ελλάδα και συγκεκριμένα στην Αθήνα, βρίσκεται τις τελευταίες ώρες η Μαρία Ηλιάκη. Συγκεκριμένα η παρουσιάστρια που τους τελευταίους μήνες μένει στην Ζυρίχη μαζί με την κόρη της, αφού εκεί ζει και δουλεύει ο σύντροφος της, Στέλιος Μανουσάκης ταξίδεψε στην χώρας μας μετά από καιρό. Μάλιστα, ιδιαίτερα χαρούμενη για την επιστροφή της στην Ελλάδα, η Μαρία που είναι ιδιαίτερα ενεργή στα social media, δημοσίευσε ένα βίντεο μέσα από το σπίτι\nΤο MEGA υποδέχεται, με ιδιαίτερη χαρά, τη Μαρία Ηλιάκη στο δυναμικό του. Η δημοσιογράφος και παρουσιάστρια, που ξεχώρισε αμέσως για το χιούμορ, την σπιρτάδα της, τον αυτοσαρκασμό και τον αυθορμητισμό της, επιστρέφει στα γνώριμα μονοπάτια της ψυχαγωγίας. Στην πιο ώριμη περίοδο της ζωής της, η Μαρία Ηλιάκη είναι έτοιμη να αποκαλύψει πολύ περισσότερα από εκείνα που την έκαναν να ξεχωρίζει στις τηλεοπτικές παρέες. Έχοντας μάθει να παίζει πάντα ομαδικά, η Μαρία\nΜαρία Ηλιάκη: “83 μέρες μαζί“\nΗ Μαρία Ηλιάκη βιώνει την πιο όμορφη περίοδο της ζωής της, καθώς έγινε μαμά για πρώτη φορά. Συγκεκριμένα η παρουσιάστρια γέννησε στις 31 Μάϊου στη Ζυρίχη ένα υγιέστατο κοριτσάκι, που αποτελεί καρπό του ερωτά της από τον Στέλιο Μανουσάκη. Μάλιστα, η Μαρία που είναι αρκετά ενεργή στα social media, συχνά μοιράζεται με τους followers της διάφορα στιγμιότυπα από την καθημερινότητά της στην Ελβετία. Αυτή τη φορά, η παρουσιάστρια θέλησε να μοιραστεί με τους ακολούθους της στο Instagram ένα\nΤο βίντεο της Μαρίας Ηλιάκη για την κόρη της που δεν την αφήνει να περάσει χρόνο με τον Στέλιο Μανουσάκη\nΗ Μαρία Ηλιάκη βιώνει την πιο όμορφη περίοδο της ζωής της, καθώς έγινε μαμά για πρώτη φορά. Συγκεκριμένα η παρουσιάστρια γέννησε στις 31 Μάϊου στη Ζυρίχη ένα υγιέστατο κοριτσάκι, που αποτελεί καρπό του ερωτά της από τον Στέλιο Μανουσάκη. Μάλιστα, η Μαρία που είναι αρκετά ενεργή στα social media, συχνά μοιράζεται με τους followers της διάφορα στιγμιότυπα από την καθημερινότητά της στην Ελβετία. Αυτή τη φορά, η παρουσιάστρια θέλησε να μοιραστεί με τους ακολούθους της στο Instagram, το γλυκό


Φάκελος Τουρισμός: Η κατάσταση στην Κρήτη που θα συναντήσει ο Χ. Θεοχάρης - Newshub.gr\nΦάκελος Τουρισμός: Η κατάσταση στην Κρήτη που θα συναντήσει ο Χ. Θεοχάρης\n22 Ιουλίου 2021 - 07:20\nΕπίσκεψη στο Ηράκλειο πραγματοποιεί σημερα ο Υπουργός Τουρισμού κ. Χάρης Θεοχάρης όπου αναμένεται να συναντηθεί με εκπροσώπους της τοπικής αυτοδιοίκησης αλλά και με επικεφαλής τουριστικών φορέων του νομού.\nΕπίσης κατά την επίσκεψή του στην Κρήτη, ο Υπουργός Τουρισμού θα παραχωρήσει συνεντεύξεις σε εκπροσώπους των ΜΜΕ του νησιού. Ο Υπουργός αναμένεται να ακούσει όλα όσα βιώνουν οι τοπικοί φορεις του Τουρισμού. Μια εικόνα που καταγράφεται παρακάτω:\nΜέσα από το newshub.gr έγινε μια καταγραφή των όσων συμβαίνουν σε μια από τις πλέον τουριστικές περιοχές του Ηρακλείου, τη Χερσόνησο (ΔΕΙΤΕ ΕΔΩ)\nΣτην τουριστική περιοχή της Χερσονήσου, μια από τις "ναυαρχίδες" του κρητικού τουρισμού, ο Ιούλιος εξελίσσεται μέχρι τώρα αρκετά καλά, δεδομένων των συνθηκών, με πολλά ξενοδοχεία πλέον να είναι ανοικτά και ικανοποιητικές πληρότητες. Είναι χαρακτηριστικό πως για πρώτη φορά φέτος κυκλοφορεί αρκετός κόσμος στο λιμάνι της Χερσονήσου. Αλλά και τα στοιχεία έρευνας του Ινστιτούτου Τουριστικών Ερευνών και Προβλέψεων (ΙΤΕΠ) είναι ιδιαίτερα ενθαρρυντικά για την πορεία του τουρισμού στο νησί (Δείτε ΕΔΩ)\nΩστόσο, ακόμα επικρατεί αβεβαιότητα για τη συνέχεια με την αύξηση των κρουσμάτων κορωνοϊού να απειλεί πλέον ξεκάθαρα την τουριστική βιομηχανία του νησιού. Όπως είχαμε γράψει και σε προηγούμενο θέμα του newshub.gr, οι ευρωπαϊκές κυβερνήσεις παρακολουθύν στενά τα επιδημιολογικά δεδομένα στις βασικές χώρες προορισμού των υπηκόων τους. Σε αυτό το πλαίσιο δεν πρέπει να αποτελεί έκπληξη το γεγονός ότι η Γερμανία έβγαλε την Ελλάδα από τις ασφαλείς χώρες κα την τοποθέτησε στις χώρες κινδύνου (Δείτε ΕΔΩ). Πρακτικά αυτό προς το παρόν σημαίνει πως οι Γερμανοί θα πρέπει πλέον να προσκομίζουν αρνητικό τεστ κορωνοϊού στην επιστροφή τους για να αποφύγουν την καραντίνα, ένα επιπλέον κόστος δηλαδή για τον τουρίστα.\nΕντονη είναι η ανησυχία που υπάρχει στους επαγγελματίες του τουρισμού στην Πάρο και στο Ρέθυμνο όπου τα κρούσματα κορονοϊού αυξάνονται.\n«Ανησυχούμε αλλά εδώ τηρούνται τα μέτρα στο νησί. Υπάρχουν συγκεκριμένα μέρη που υπάρχει συνωστισμός. Γενικότερα, όμως, όλοι τηρούν τα πρωτόκολλα. Εμείς είμαστε υπέρ των ελέγχων στα μέρη που συγκεντρώνεται ο κόσμος να διασκεδάσει. Στο νησί υπάρχει έλλειψη ελέγχων, δεν υπάρχουν οι υποδομές, δεν υπάρχει προσωπικό, ο δήμος κάνει ό,τι μπορεί» επισημαίνει μιλώντας στο Mega η Σοφία Βακιρτζή η οποία είναι ξενοδόχος στην Πάρο.\nΌπως υπογραμμίζει το πρόβλημα με το ξενοδοχείο καραντίνας έχει λυθεί καθώς βρέθηκε ένα μεγάλο συγκρότημα στο νησί που δεν έχει ανοίξει φέτος, και το οποίο θα χρησιμοποιηθεί για να φιλοξενηθούν πιθανά κρούσματα που θα πρέπει να παραμείνουν σε καραντίνα.\nΓια την πορεία της πανδημίας στην Κρήτη μίλησε στο Mega και ο πρόεδρος Καταστηματαρχών Εστίασης και Αναψυχής Ρεθύμνου, Ανδρέας Κλαψινός.\n«Απολύτως καταστροφικό» για την πορεία του τουριστικού προϊόντος, θα είναι ένα τυχόν τοπικό λοκ ντάουν στην Κρήτη, λέει στην ΑΝΑΤΟΛΗ και το δημοσιογράφο Νίκο Σγουρό ο Πρόεδρος της Πανελλήνιας Ομοσπονδίας Διευθυντών Ξενοδοχείων Γιώργος Πελεκανάκης. Ειδικά την στιγμή που τα πράγματα φαίνεται να μπαίνουν σε μια σειρά και να αναπτύσσουν μια ανοδική τάση οι κρατήσεις και οι τζίροι.\nΧαρακτηριστικό είναι ότι χθες, Δευτέρα, οι ελπίδες για την περαιτέρω αύξηση του αριθμού των αφίξεων στην χώρα μας μεγάλωσαν ακόμη περισσότερο με το άνοιγμα της βρετανικής αγοράς, με τους Βρετανούς επισκέπτες να μην είναι πλέον υποχρεωμένοι σε 10ήμερη καραντίνα μετά τις διακοπές τους στην Ελλάδα.\nΉδη από από την αρχη της εβδομάδας, σύμφωνα με τον κ. Πελεκανάκη, ξεκίνησαν κανονικά οι πτήσεις, έχοντας συνεχή αυξητική τάση, ενώ ήδη υπάρχουν και πολλές κρατήσεις από την Μ. Βρετανία, γεγονός που θα οδηγήσει βαθμιαία σε άνοδο τον ελληνικό τουρισμό που σε πολύ μεγάλο ποσοστό εξαρτάται, παραδοσιακά, από την αγορά της εν λόγω χώρας.\nΣταδιακά μέχρι το τέλος Ιουλίου με αρχές Αυγούστου, ο αριθμός των αφίξεων μπορεί, τονίζει, να ‘αγγίξει’ τα αντίστοιχα επίπεδα του 2019.\nΤο 30% περίπου του τζίρου του 2019, πάντως, στο οποίο βρίσκεται τούτη την ώρα το ελληνικό τουριστικό προϊόν, δύναται, όπως σημειώνει ο κ. Πελεκανάκης, να προσεγγίσει με την «βρετανική χείρα βοηθείας» ακόμη και το 40%.\nΑναφορικά με τις αγορές που «κυριαρχούν» στις αφίξεις τόσο στη χώρα μας γενικά όσο και στην Κρήτη ειδικά, ο πρόεδρος της Πανελλήνιας Ομοσπονδίας Διευθυντών Ξενοδοχείων μας λέει πως μέχρι τώρα Γερμανία και Πολωνία είναι οι χώρες που κάνουν τη διαφορά από το άνοιγμα τον περασμένο Μάιο μέχρι και τώρα, ενώ δυνατά στο παιχνίδι έχει μπει φέτος και η αγορά της Τσεχίας.\nΕξάλλου, σε ότι αφορά το τουριστικό πεδίο της περιοχής του Αγίου Νικολάου, αναφέρει πως από την εταιρία γίνονται προσπάθειες ώστε μέχρι τον προσεχή Αύγουστο το προσφάτως ανακαινισμένο ξενοδοχείο «Κοράλ» να ανοίξει τις πόρτες του. Το «Ερμής», αντίστοιχα, πηγαίνει, όπως λέει, για άνοιγμα από την επόμενη τουριστική σαιζόν.\n2,3 εκ. τουρίστες\nΤη δύσκολη κατάσταση που βιώνουν οι επιχειρήσεις του Τουρισμού αποτυπώνουν τα στοιχεία τα οποία ανάφερε η υφυπουργός Τουρισμού Σοφία Ζαχαράκη σε πρωινή εκπομπή στην τηλεόραση του ΑΝΤ1. Όπως είπε, το 2020 η εισερχόμενη ταξιδιωτική κίνηση μειώθηκε κατά 78,2% και διαμορφώθηκε στα 7.406.000, έναντι 34.005.000 το 2019.\nΟι τουρίστες, πάντως, που έχουν επισκεφτεί την Ελλάδα μέχρι τώρα ανέρχονται σε περίπου 2,3 εκατομμύρια, την ώρα που πέρυσι από τις 15 Μαΐου έως τις 15 Ιουλίου είχαν έρθει στην Ελλάδα 660.00 επισκέπτες.\nΌπως είπε η κ. Ζαχαράκη μέχρι τώρα πρωταγωνιστεί η Γερμανία με 412.000 αφίξεις τουριστών στην Ελλάδα, ενώ η μεγάλη έκπληξη έρχεται από την αγορά της Πολωνίας καθώς οι Πολωνοί που ήλθαν στην Ελλάδα μέχρι τώρα ανέρχονται σε 202.000, όταν πέρυσι είχαν έλθει συνολικά 295.000. Σε ό,τι αφορά την αγορά των ΗΠΑ οι ελεύσεις τουριστών ανέρχονται σε 100.000 επισκέπτες προς την Ελλάδα.


Μαρτίου | 2015 | ΘΗΣΑΥΡΟΣ ΓΝΩΣΕΩΝ ΚΑΙ ΕΥΣΕΒΕΙΑΣ-ΠΝΕΥΜΑΤΙΚΑ ΘΗΣΑΥΡΙΣΜΑΤΑ\n…. Στην Αθωνική Βίγλα\n-Από πού είστε πάτερ ;τον ρώτησε ο Θεοδόσιος που κάτι γνώριζε για τον τόπο της καταγωγής του , μα η απάντηση που του έδωσε ήταν τόσο όμορφη και απρόσμενη , φανέρωμα αφοσίωσης και αταλάντευτης αποταγής : -Απ τον Παράδεισο είμαι ! Μόνο που έπεσα κάτω και επιθυμώ να επιστρέψω κάποτε !Διαβάζω σε μια μικρή κορνίζα με δικά του λόγια δίπλα μου :\nὉἐπὶπτερύγων ἀνέμων ἐρχόμενος εἰς τόπον εἰρήνης, αἰτεῖ, λαμβάνει, καὶφέρει τὴν ὄντως εἰρήνην εἰς τὰπέρατα τῆς Οἰκουμένης. Ἰωσὴφ Μοναχός, Βίγλα, Ἅγιον Ὄρος. – Ειρήνη παιδιά μου ! Αυτή επιζητώ ! τίποτε άλλο ! Και υπομονή σε όλους και ιδίως σε αυτούς που ξεκινούν την πνευματική ζωή ! Όλους να τους αγαπάμε ! Εμείς με την πρώτη, έχουμε την απαίτηση ο άλλος να γίνει φωστήρας της οικουμένης και Ρήτορας και καθηγητής του Πανεπιστημίου ! Οι Γεροντάδες πάντα στις οδοιπορίες βάζανε πρώτα να περπατήσει ο πιο αργός ! Με καταλαβαίνετε ;\nΈρχονται πολλοί εδώ και συζητούμε . Κι είναι μερικοί που είναι πολύ μπερδεμένοι οι καημένοι. Να ήρθε ένας τις προάλλες και άρχισε να μου λέει τις γνωστές θεωρίες για την προέλευση του ανθρωπίνου γένους …ότι δηλαδή προερχόμαστε από τον πίθηκο και άλλα τέτοια . Θυμήθηκα να του πω εκείνο που έλεγε ο Γέροντας Παϊσιος: Άμα η δεκαοχτούρα πει : δεκαεννιά , θα της βάλω είκοσι ! Μα εκείνος ο ευλογημένος συνέχισε να μου λέει για έρευνες που πιστοποιούν την εξυπνάδα του πιθήκου και άλλες μωροθεωρίες που δυστυχώς πολλούς πλανεύουν . Όση ώρα μιλούσε εγώ σιωπούσα και έκανα προσευχή και έλεγα Κύριε φώτισέ με να πω κάτι να βοηθήσω αυτόν τον άνθρωπο ! Και με φώτισε παιδιά ο Κύριος ! Βούρκωσαν τα μάτια του Γέροντα Ιωσήφ με την θύμηση του Κυρίου ! Δεν τον ένοιαζε που φανερώθηκαν τα δάκρυα … – Του λέω λοιπόν : Βρε παιδάκι μου δεν έχω δει ποτέ μου ως τώρα έναν πίθηκο Προϊστάμενο στην Νάσα ή Γενικό Γραμματέα σε ερευνητικό κέντρο! Τι θεωρίες είναι αυτές που καταρρίπτονται τόσο εύκολα; Kάποιος μέτριος ξεστόμισε μια ανοησία για να γίνει σπουδαίος και εμείς τον πιστέψαμε ;\nΚάποιος ασυναίσθητα κοίταξε το ρολόι του ! -Μην φοβάστε ! μας είπε. -Στις τρεισήμισι περνάειτο μετρό για Λαύρα !Ένας εργάτης μπήκε για λίγο και κάτι τον ρώτησε …– Τον είδατε παιδιά μου ;Έλληνας , Οικογενειάρχης πολύτεκνος από την Αθήνα .Μάστορας καταπληκτικός ! Ανεβαίνει εδώ πάνω και κάνει μεροκάματα γιατί δεν βρίσκει πουθενά δουλειά ! Άμα τον ακούσεις , όλη μέρα μες στην χαρά , δοξολογεί και ευχαριστεί που βγάζει το ψωμί των παιδιών του ! Αυτά να βλέπουμε ! Αυτούς τους ανθρώπους που υπομένουν και αγαπούν τα δώρα του Κυρίου !


Κηρύγματα του πατρός Στεφάνου: Κήρυγμα Εσπερινού Αποκαθηλώσεως 2006\nΚήρυγμα Εσπερινού Αποκαθηλώσεως 2006\nΕσπερινός Μ.Παρασκευής 2006\n... η οποία αγγίζει ολόκληρο το θεανθρώπινο δράμα δια την σωτηρίαν του ανθρώπου, γέμιζε πολλές φορές την ψυχή μου με απορία, πως μπόρεσαν και εγράφησαν αυτά. Διότι ασφαλώς δεν ήταν μόνον ένα άλφα ή βήτα ποιητικό ταλέντο όπως το βλέπουμε στους κατά κόσμον σοφούς και ποιητάς. Ήταν κάτι πολύ βαθύτερο.\nΕφαίνετο πως οι άνθρωποι αυτοί οι ποιηταί, εζούσαν αυτό το δράμα. Έζησαν αυτήν την αγωνία, ένοιωσαν παραδείγματος χάριν και όχι μόνον έτσι, αλλά ύστερα από νηστεία, από αγρυπνία, από προσευχή, και ειδικότερα όταν η προσευχή τους, ο νους, ολόκληρος ο ψυχοσωματικός άνθρωπος, προσπαθούσε να εισέλθει στην καρδιά, διότι εκεί εδράζεται η χάρις του Αγίου Θεού, εκεί και ο θρόνος Του, εκεί και η αποκάλυψις. Εκεί και η αποκάλυψις!..\nΚαι είδαν λοιπόν, και μέχρι σήμερα εξακολουθούν τινές, να βλέπουν με τα μάτια της ψυχής, όχι με τα μάτια του σώματος, αλίμονον…\nΜας είπε η προφητεία «ουδείς δύναται ειδείν το πρόσωπό μου και ζήσεται». Δεν υπάρχει άνθρωπος. Αλλά το πρόσωπον του Σωτήρος Χριστού μπορούμε όμως να το δούμε μέσα στην καρδιά. Και έτσι είδαν λοιπόν, να μεταβάλλεται αυτή σε υπερώον της Ιερουσαλήμ. Και κεί ο Κύριος, να του πλένει τα πόδια της ψυχής για να τον καθαρίζει, να τον ετοιμάζει, για να του προσφέρει σε λίγον το Σώμα Του και το Αίμα Του. Και να του λέγει «λάβετε φάγετε, τούτο εστί το Σώμα μου, και πίετε εξ αυτού, πάντες και σύ μαζί μου, τούτο εστί το Αίμα μου». Δεν είναι μόνον το υπέρ πολλών εκχυνόμενον, αλλά είναι και για σένα. Και κείνη τη στιγμή, σα να προσφέρεται αοράτως, δεν ξέρω πώς να σας το πω, δεν ξέρω, γεύεται και καταπίνει, στο βάθος της ψυχής του, το Αίμα του Κυρίου που προσφέρθηκε στο Μυστικό εκείνο Δείπνο της Μεγάλης Πέμπτης.\nΚαι κατόπιν βλέπει τον εαυτόν του γονατιστόν, δίπλα στο Χριστό, να του λέει «γεννηθήτω το θέλημά Σου, όχι όπως θέλω εγώ, όπως θέλεις εσύ, εσύ όπως θέλεις»…\nΚαι δεν θα έχει από το πρόσωπό του ο ιδρώτας ωσει θρόμβοι αίματος…\nΚαι κατόπιν να ενθυμείται την άλφα ή την βήτα αμαρτία ή πτώση, τη μικρή ή τη μεγάλη, και να την βλέπει σαν προδοτικό φίλημα, στο πρόσωπον του Ιούδα, στο πρόσωπον του Κυρίου ως ο Ιούδας.\nΚαι κατόπιν να συλλαμβάνεται, να ενδύεται, να χλευάζεται, να τίπτεται επί της κεφαλής αυτού, από τον καλαμον, να ενδύεται την χλαμύδα την κοκκίνην, τόσα άλλα, όσα συνέβησαν.\nΚαι να ζεί αυτό το δράμα, με σπαραγμό καρδίας, μέσα στην καρδιά, μέσα στην ψυχή, όχι έξω, μ’ αυτούς τους συναισθηματισμούς, που πολλές φορές μας διακρίνουν. Όταν περιφέρεται ο Εσταυρωμένος με το σήμερον κρεμάται επί ξύλου, με την Αποκαθήλωση σε λίγο, ή με την περιφοράν του Επιταφίου. Όχι. Με ένα άλλο συναίσθημα που είναι πέρα από ψυχικό, είναι ουράνιο, είναι ακατάληπτο, παράλληλο, και η αγάλη του, διότι εκείνη τη στιγμή για λογαριασμό σου, για λογαριασμόν της ψυχής σου, στενάζει το Πνεύμα το Άγιον με «στεναγμοίς αλαλήτοις».\nΚαι τον βλέπεις σταυρούμενον διά την σωτηρίαν και ενώ λυπάται, και ενώ πονάω, πονάω πολύ βαθιά, εν τούτοις χαίρεται διότι το θείον αυτό δράμα είναι ο θάνατος που πάτησε τον θάνατον, και χάρισε ζωή στους ανθρώπους, και η καρδιά του θριαμβευτικά φωνάζει «Χριστός Ανέστη».\nΚαι τότε συνέρχεται και βλέπει ότι είναι είτε καθισμένος στο σκαμνάκι του είτε είναι γονατιστός και προσεύχεται και τα χέρια του είδε είναι ξερά αν τυχόν και είναι διψασμένος. Γι’ αυτό έγραψαν, γι’ αυτό έγραψαν, επειδή τα έζησαν μαζί με το Χριστό, μαζί σου την ίδια εποχή, που ο χρόνος και ο χώρος καταργείται, στο Χριστό, τα πάντα γίνονται σήμερα, γι’ αυτό και είπαμε και χθές και σήμερα, «σήμερον κρεμάται επί ξύλου».\nΤα έζησαν μαζί Του, και πήραν κατόπιν το καλάμι στο χέρι τους, την πένα, τη γραφίδα, και έγραψαν αυτά, αυτούς τους υπέροχους ύμνους, τις ωδές αυτές πνευματικές, που με τόση συγκίνηση ευλάβεια και κατάνυξη μας έχουν αποδώσει μέχρι αυτή τη στιγμή και το βράδυ πιστεύω και ύστερα και αύριο και μεθαύριον, το αποδίδουν οι ιεροψάλτες μας.\nΑλλά να ξέρετε όμως, εάν δεν ζήσουμε εν Πνεύματι Αγίω, μέσα από τους ίδιους στεναγμούς, τους αλαλήτους του Αγίου Πνεύματος, μέσα στην καρδιά μας, το θείον δράμα, δεν θα το ζήσουμε ποτέ, δεν θα το καταλάβουμε ποτέ. Θα μπαίνουμε μέσα, θα κάνουμε τυπικά και γρήγορα το Σταυρό μας, θα προσκυνήσουμε, μαγικά να πάρουμε κάτι απ’ τη χάρη, και αφήνουμε και να πούμε και του χρόνου και χρόνια πολλά. Αμ’ δεν είναι αυτό Μεγάλη Εβδομάδα… ούτε Θεοφάνεια, ούτε Χριστούγεννα, ούτε Μεγάλη Παρασκευή, ούτε Κυριακή της Αναστάσεως. Είναι κάτι άλλο που εύχομαι να το ζήσετε, κάτι από όλα αυτά, έστω, και για λίγα δευτερόλεπτα. Μάρτυς μου ο Κύριος. Σας το εύχομαι, έστω και για λίγα δευτερόλεπτα.\nΔοξαστικό Εσπερινού Αποκαθηλώσεως «Σε τον αναβαλλό...\nΗ προσευχή στην ορθόδοξη πίστη μας και η διαφορά τ...


Γιατί ο Ελληνισμός επιβίωσε 30 αιώνες – Γλώσσα και Ορθοδοξία ~ Αnalysts for Change\nΕμείς οι νεοέλληνες είμαστε υπερήφανοι για το γεγονός ότι το γένος μας επιβίωσε για πάνω από τρεις χιλιετίες. Το παραπάνω δεν αποτελεί απλώς μια σύγχρονη μόνο διαπίστωση. Μαρτυράται εις τους αιώνας των αιώνων από την αδιάλειπτη χρήση της ελληνικής γλώσσας. Κάπου εκεί τελειώνει και ο συλλογισμός του νεοέλληνα, υπήρχαμε, υπάρχουμε και θα υπάρχουμε για πάντα. Όταν, λοιπόν, τίθεται το λογικό ερώτημα, γιατί και πώς επιβίωσε ο Ελληνισμός, οι συνήθεις απαντήσεις κυμαίνονται, από το μας «φυλάει ο Θεός» μέχρι την πίστη στη διαχρονική υπεροχή του ελληνικού πνεύματος.\nΤα παραπάνω φαντάζουν υπερβατικές δοξασίες. Παρ’ όλα αυτά, μελετώντας το παρελθόν ο κάθε αντικειμενικός παρατηρητής, διαπιστώνει το εξής: Ο ελληνισμός επιβιώνει, μέσω της διαχρονικής διατήρησης της κοινής γλωσσικής κληρονομιάς και των κοινών ηθών-αξιακού συστήματος. Ποιοι ήταν, όμως, αυτοί οι φορείς και θεσμοί, οι οποίοι κατάφεραν να διασφαλίσουν την πολιτισμική, την πολιτική και τη γλωσσική συνέχεια ενός γένους τόσο αρχαίου, μέσα σε αιώνες εισβολών, επιδρομών και κατακτήσεων; Δεν ήταν άλλοι από τη ρωμαϊκή αυτοκρατορία και την ορθόδοξη εκκλησία.\nΟ Νικήτας Χωνιάτης μας περιγράφει, ήδη από την 12ο αιώνα, το συνειδησιακό πλαίσιο των μεσαιωνικών Ρωμαίων, ή αλλιώς Ρωμιών, σε επίπεδο όχι μόνο θεσμικό, αλλά πάνω απ’ όλα εθνοτικό. Αυτό βασιζόταν, στο να κατέχει κανείς το ελληνίζειν στη γλώσσα, να ακολουθεί τα ρωμαίικα ήθη και προφανώς να είναι χριστιανός. Το παραπάνω τρίπτυχο αντανακλά επακριβώς, το ομόγλωσσο, το ομότροπο και το ομόθρησκο, όπως αυτά αναφέρονται στον Ηρόδοτο. Τα εν λόγω χαρακτηριστικά, όπως και οι θεσμικές δικλείδες οι οποίες τα προώθησαν και τα διαφύλαξαν, διασφάλισαν τη συνειδησιακή συνέχεια και τη φυσική επιβίωση του ελληνισμού.\nΕπιστρέφοντας στο σήμερα, και τον αυθόρμητο συλλογισμό της πλειοψηφίας του ελληνικού πληθυσμού. Το «μας φυλάει ο θεός» αντανακλά την ορθόδοξη πίστη, συνδυαστικά με την αντίληψη περί υπεροχής του ελληνικού πνεύματος και πολιτισμού. Μιας αντίληψης, η οποία πηγάζει στη βυζαντινή θέση περί νέου περιούσιου λαού, σε συνάρτηση με τη μελέτη και διατήρηση της αρχαίας ελληνικής γραμματείας. Άλλωστε, όπως αναφέρει ο Άγιος Κύριλλος στους Άραβες, «εξ ημών προήλθον άπασαι αι τέχναι».\nΜοναδικός θεσμός η εκκλησία\nΌμως, η «Bασιλεία των Ρωμαίων» έχει πάψει να υπάρχει εδώ και 500 περίπου χρόνια. Ως εκ τούτου, ο μοναδικός αυτοκρατορικός θεσμός, ο οποίος απομένει στον ελληνισμό είναι η εκκλησία. Στα 400 με 500 χρόνια οθωμανικής διοίκησης, ήταν ο κλήρος και ο Οικουμενικός Πατριάρχης αυτοί οι οποίοι ανέλαβαν το αποκλειστικό βάρος-ευθύνη της διατήρησης, κατ’ αρχάς του ομόδοξου, και δια μέσω αυτού του ομότροπου και του ομόγλωσσου. Με απλά λόγια, η εκκλησία απετέλεσε για τη ρωμιοσύνη ό,τι ακριβώς απετέλεσε η κιβωτός του Νώε για τη ζωή στην οικουμένη.\nΣτο τέλος της μέρας, ήταν αυτοί οι Ρωμιοί οι οποίοι πήραν τα όπλα, «υπέρ πίστεως και πατρίδος», κι έδωσαν σάρκα κι οστά σε αυτό που ονομάζουμε νέος ελληνισμός.\nΜπορεί οι εποχές να άλλαξαν και συνεχώς να αλλάζουν. Θα ήταν ωστόσο, μέγιστη ανευθυνότητα να διαρραγεί αυτή η οργανική σχέση Πίστεως και Πατρίδας. Ειδικά στους δύσκολους καιρούς που διανύουμε.\nΗ θεσμική έκφραση των παραπάνω, έγκειται στην υπάρχουσα σχέση κράτους-εκκλησίας, όπως αυτή διατυπώνεται στο ελληνικό Σύνταγμα. Ο πρωθυπουργός, η κυβέρνηση και οι εκάστοτε διανοητές οφείλουν να συνειδητοποιήσουν το ειδικό βάρος της αλληλεξάρτησης ελληνισμού-χριστιανισμού. Ως εκ τούτου, πολιτικές αποφάσεις, οι οποίες αγγίζουν το εν λόγω ζήτημα δεν πρέπει να διακατέχονται, ούτε από ιδεοληπτικές ερμηνείες, ούτε από ψηφοθηρικές σκοπιμότητες.


Πανδημία κορωνοϊού | Page 596 | e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 64,887 εγγεγραμμένα μέλη και 2,654,194 μηνύματα σε 84,412 θέματα. Αυτή τη στιγμή μαζί με εσάς απολαμβάνουν το e-steki άλλα 130 άτομα.\nFirst Προηγούμενη 596 από 950\nΑυξανομαστε γρήγορα πάντως...\nΝα το τερματισουμε ?\n19 Μαρτίου 2021, 15:30\nΠοσο σκληρο ακομα? ....και παλι συμφωνειτε μαζι μου οτι δεν ειναι αποτλεσματικο το λοκ νταουν\nμα το ειπαμε αυτο οτι δεν ειναι αυστηρο,τοση ωρα τι γραφουμε?\nΕιμαι υπερ του αυστηρου εκει ομως που ειχε επιτυχια.\nΕδω δεν το λες επιτυχια λοκνταουν με 2000 κρουσματα καθημερινα.\nΤελικα θες σκληρο λοκ νταουν αλλα μου λες οτι δεν χαιρεσε για την καταστροφη της οικονομιας . Χμ....καλο και αυτο\nΜπορεί να ήταν πιο αυστηρό αν δεν είχαν αρχίσει οι εμβολιασμοί.\n19 Μαρτίου 2021, 15:35\nΧειρότερη η νέα κρίση από εκείνη του 2008; | DW | 08.04.2020\nΜε φόντο τις συνέπειες της πανδημίας πολλοί λένε ότι η παρούσα κρίση είναι χειρότερη από την τελευταία οικονομική κρίση του 2008, μετά την κατάρρευση της Lehman Brothers. Πιο δραματικές συνέπειες τώρα, εκτιμούν ειδικοί.\nΜετά τον κορωνοϊό η πανδημία χρέους | DW | 20.11.2020\nView attachment 77740\nλεγαμε ναι σε σκληρο λοκνταουν τυπου αυστραλιας ή εστω τυπου μαρτιου,αυτο τωρα το τωρινο δεν ειναι λοκνταουν μεχρι και στις παραλιες ξεχυθηκαν τα θυμασαι.\nΗ΄αυστηρο αυστηρο ή κοροιδευομαστε και εμεις και η κυβερνηση.\nΝΑΙ ΘΕΛΟΥΜΕ ΣΚΛΗΡΟ ΛΟΚ ΝΤΑΟΥΝ ΣΑΝ ΤΗΣ ΑΥΣΤΡΑΛΙΑΣ ....(οχι οτι εχουν αποτελεσματικη διαχιερηση της πανδημιας)\nμηπως η βαθμολογια αυτων των μετρων ειναι στο τερμα ?οποτε δεν μπροουν να το αυξησουν κι αλλο\nΟύτε τα κομμωτήρια δεν θα ανοίξουν οι κλόουν, είμαι τόσο σίγουρος για αυτό.\n19 Μαρτίου 2021, 15:41\nΗ Αυστραλία πάντως δεν άνοιξε ποτέ τουρισμό και ισχύει travel ban για ταξίδια Αυστραλών στο εξωτερικό.\nΚαι τα πρόστιμα τους είναι τσουχτερά.\n19 Μαρτίου 2021, 15:58\nΚαι κλείνανε με το παραμικρό γρήγορα για να μην έχουν ΛΟΚ ντάουν Ελλάδας ....πιο πολλούς μήνες είναι αυτοί έξω παρά εμείς\nΧτυπάνε και βαριά πρόστιμα (αλλά συσχετίζεται και με την οικονομία τους ) https://www.google.com/amp/s/mobile.reuters.com/article/amp/idUKKCN25005Z\nΑλλά αναλαμβάνει και ευθύνες σαν κράτος ....όχι σαν κάποια άλλα κράτη κλόουν ...wanna be America\n19 Μαρτίου 2021, 16:10\nΗ Γαλλία βγήκε νωρίτερα από την Βρετανία κ την Γερμανία από το αυστηρό λοκνταουν.\n19 Μαρτίου 2021, 16:20\nΨέματα λέει ,απλά δεν θέλει να φέρει δώρο\n19 Μαρτίου 2021, 16:24\nΚαθόλου ψέματα δεν λεει. Το δώρο θα το φέρει άλλος. Μέτρα θα πάρουν πάλι οι Γάλλοι. Γι αυτό μένει στην Γαλλία.\nΓια να τα ανακοινώσει. 35.000 κρούσματα είχαν χθές.\nΕίχα προειδοποιησει ότι η πρόσκαιρη αναστολή του εμβόλιου θα κοστίσει πολύ σε αθρωπινες ζωες ή όχι;\nΑς ελπίσουμε να είναι εμβόλια το δώρο\nπωωωωωω ......αυξανονται οι εισαγωγες απο φορους ,αφου οταν εχουμε τουρσιμο αυξανονται και οι πωλησεις\nΤεσπα ,ναι η οικονομια μας παει καλα ,το λοκ νταουν μας φερει αναπτυξη\nΝαι, πάει καλά η οικονομία μας. Και αυτό γιατι όπως λέει και ο just τρέχουν οι επενδυτές.\nΟι Ελληνες πτωχεύουν και οι επενδυτές χρηματοδοτούνται και επενδύουν.\nΝάναι καλά οι επενδυτές να κάνουν και καμιά δωρεά που και που και να υπάρχουν επιδόματα διαθέσιμα.\nΜόνο οι ΜΚΥΟ να δίνουν; κάθε κεφάλι και 400.\nΒρε, κοίτα πως η Ελλαδίτσα μας εκσυγχρονίστηκε τελικά.\nΜέτρα θα πάρουν πάλι οι Γάλλοι. Γι αυτό μένει στην Γαλλία.\nΟ δικός μας είναι thug life ,εσπασε όλα τα μέτρα\nΕσύ τα είπες αλλά δεν μας είπες πόσους θανάτους επιφέρει το λοκ ντάουν ....κάνε μας μια πρόβλεψη πάνω σε αυτό\n19 Μαρτίου 2021, 16:53\nΗ για πολύ μ...ς τους περνάς ή για ψιλικατζίδες.\nΟύτε το ένα, ούτε το άλλο είναι.\nΠαντού έχει λοκνταουν. Εμβολιαστειτε χθες όλοι, να ανοίξουμε αύριο.


Kozani on Line : Λειτουργία σχολείων την Τετάρτη 30 Νοεμβρίου\nΟι αίθουσες των σχολείων θα είναι κανονικά ανοιχτές από τις 8.15 το πρωί, ενώ οι παιδικοί σταθμοί θα λειτουργήσουν κανονικά. Τα δρομολόγια των ΚΤΕΛ Αστικών Γραμμών και των ΚΤΕΛ Κοζάνης θα τροποποιηθούν αναλόγως.\nΜε απόφαση του Δημάρχου Εορδαίας Σάββα Ζαμανίδη, την Τετάρτη 30 Νοεμβρίου 2016 κανονικά θα λειτουργήσουν τα Σχολεία όλων των βαθμίδων(πρωτοβάθμιας και δευτεροβάθμιας εκπαίδευσης, καθώς και οι Δημοτικοί παιδικοί σταθμοί) του Δήμου Εορδαίας .\nΛόγω των άσχημων καιρικών συνθηκών τα σχολεία σ’ όλο το Βοΐο θα παραμείνουν κλειστά για σήμερα Τέταρτη 30 Νοεμβρίου. Παιδικοί σταθμοί κανονικά.\nΜε αποφαση του Δημάρχου Σερβίων Βελβεντού Αθανάσιου Κοσματόπουλου, τα σχολεία την Τετάρτη 30 Νοεμβρίου 2016, λόγω των άσχημων καιρικών συνθηκών, θα λειτουργήσουν ως εξής:


Σάκκαρη: «Πρόκληση να βρεθώ ψηλότερα στο Top10» - PAOKnews.gr\nΑρχικήΤένιςΣάκκαρη: «Πρόκληση να βρεθώ ψηλότερα στο Top10»\nΣάκκαρη: «Πρόκληση να βρεθώ ψηλότερα στο Top10»\n07 Οκτωβρίου 2021, 14:02\nΌλα όσα είπε η Μαρία Σάκκαρη στη συνέντευξη Τύπου στο BNP Paribas Open.\nΤο Νο.9 της παγκόσμιας κατάταξης στο τένις γυναικών, η Μαρία Σάκκαρη, μίλησε στη συνέντευξη Τύπου του BNP Paribas Open, το οποίο διεξάγεται για πρώτη φορά μετά το 2019.\nΑναλυτικά όσα είπε η Μαρία Σάκκαρη:\nΓια την επιστροφή στο BNP Paribas Open:\n«Πιστεύω ότι όλοι αισθάνονται υπέροχα που επιστρέψαμε στην έρημο. Οι συνθήκες είναι διαφορετικές γιατί είναι άλλος μήνας και κάνει ζέστη. Είναι, όμως, συνθήκες, που μου αρέσουν. Είμαι ευγνώμων που έχω ξανά την ευκαιρία να είμαι εδώ, διότι νομίζαμε ότι δεν μπορούσαμε να έρθουμε φέτος».\nΓια το κίνητρό της:\n«Θα ήταν τρελό και χαζό αν έλεγα ότι δεν έχω κίνητρο, διότι προσπαθώ να πετύχω έναν από τους μεγαλύτερους στόχους στην καριέρα μου για πρώτη φορά, να προκριθώ στο WTA Finals. Έχω μεγαλύτερο κίνητρο από ό,τι την πρώτη εβδομάδα της σεζόν. Ξέρω ότι είμαστε στο τέλος και άλλοι παίκτες είναι κουρασμένοι και δεν έχουν αυτόν τον στόχο.\nΕγώ, ωστόσο, γνωρίζω ότι με ένα-δυο καλά αποτελέσματα θα τα καταφέρω. Δεν έχω άγχος ή πίεση, αλλά ξέρω ότι μπορώ και βλέπω τον εαυτό μου εκεί. Παίρνω έξυπνες αποφάσεις σχετικά με την προπόνηση και ξεκουράζομαι, ώστε να αντέξω μέχρι τα μέσα Νοεμβρίου».\n«Είναι και τα δύο σπουδαία επιτεύγματα, δεν θα μπορούσα να το φανταστώ στο ξεκίνημα της σεζόν. Είμαι η επόμενη αυτή τη στιγμή, είναι υπέροχο να είμαι σε αυτή τη θέση και μου αρέσει η πρόκληση. Και απολαμβάνω το ότι έχω την ευκαιρία. Μπορεί να ακούγεται τρελό για κάποιον που έχει παίξει κάποιες φορές στη διοργάνωση, το κίνητρό του ίσως δεν είναι τόσο μεγάλο. Είναι η πρώτη μου φορά και είναι κάτι μεγάλο για έναν παίκτη. Είναι ένα από τα σπουδαιότερα τουρνουά και είναι μόνο οκτώ παίκτες που έχουν την ευκαιρία. Είναι, λοιπόν, στόχος, όμως και το να τελειώσω τη σεζόν όσο το δυνατόν υψηλότερα στο Top 10 είναι ένας ακόμα στόχος. Είναι μια ωραία πρόκληση».\nΠροηγούμενο άρθροΗ ζωή στο Σπίτι της Ακαδημίας\nΕπόμενο άρθροΣτα μεγαλύτερα ταλέντα του κόσμου ο Κούτσιας (pics)


Σεισμός στην οικογένεια Κουτσολιούτσου-Δέσμευσαν την θαλαμηγό "Phalarope" - nassosblog.gr\nΣεισμός στην οικογένεια Κουτσολιούτσου-Δέσμευσαν την θαλαμηγό “Phalarope”\nby Nassos 2 Ιουνίου, 2020, 1:09 μμ 99k Views\nΤη δέσμευση της θαλαμηγού “Phalarope” που ανήκει σε εταιρεία με έδρα τη Μάλτα, η οποία εμφανίζεται να συνδέεται με συμφέροντα του Δημήτρη Κουτσολιούτσου, αποφάσισε το Πρωτοδικείο Πειραιά έπειτα από αίτηση ασφαλιστικών μέτρων που κατέθεσε η Folli Follie. Οι νομικοί σύμβουλοι της Folli Follie εκπροσωπώντας την εταιρεία κατέθεσαν την περασμένη Παρασκευή αίτηση ασφαλιστικών μέτρων περί συντηρητικής κατάσχεσης κάθε κινητής και ακίνητης περιουσίας της οικογένειας Κουτσολιούτσου μέχρι του ποσού των 100 εκατ. ευρώ, του πολυτελούς ιδιωτικού σκάφους αναψυχής 32 μέτρων που ελλιμενίζεται στη Μαρίνα Ζέας.\nΗ αίτηση συζητήθηκε χθες Δευτέρα στο Πρωτοδικείο Πειραιά. Το δικαστήριο έκανε δεκτή την αίτηση, εξέδωσε προσωρινή διαταγή και διέταξε τη δέσμευση του πλοίου και την απαγόρευση του απόπλου. Η διαταγή επιδόθηκε με δικαστικούς επιμελητές και κοινοποιήθηκε στο Κεντρικό Λιμεναρχείο Πειραιά. Ήδη το πλήρωμα της θαλαμηγού με σημαία Μάλτας έχει απομακρυνθεί, ενώ η Phalarope παραμένει “δεμένη” στη Μαρίνα Ζέας στον Πειραιά. Η αίτηση ασφαλιστικών μέτρων περί συντηρητικής κατάσχεσης κάθε κινητής και ακίνητης περιουσίας της οικογένειας Κουτσολιούτσου που υπέβαλε η Folli Follie έρχεται να προστεθεί στις νομικές ενέργειες που ήδη έχει πραγματοποιήσει η εταιρεία με στόχο τη διεκδίκηση αποζημιώσεων από τα μέλη της οικογένειας Κουτσολιούτσου και άλλα πρώην στελέχη του ομίλου.\nΌπως αποκάλυψε το Capital μεταξύ αυτών των ενεργειών είναι η κατάθεση υπομνήματος και δήλωσης παράστασης υποστήριξης της κατηγορίας που περιλαμβάνεται στη δικογραφία που εκκρεμεί ενώπιον της Ανακρίτριας του 35ου Τακτικού Ανακριτικού Τμήματος του Πρωτοδικείου Αθηνών, κ. Κωνσταντίνας Αλεξοπούλου, κατά πρώην στελεχών του ομίλου της εταιρείας για όλες τις αξιόποινες πράξεις, για τις οποίες έχει ασκηθεί δίωξη, διεκδικώντας αποζημίωση 78 εκατ.ευρώ.\nPrevious article Στο νοσοκομείο πρωταγωνιστής της σειράς «Γυναίκα χωρίς όνομα». Τι συνέβη;\nNext article Δείτε το. H Ασημίνα από τις “Άγριες Μέλισσες” με φουσκωμένη κοιλιά\nby nassosblog 10 Ιουλίου, 2020, 6:30 μμ\nΠρίν απο λίγο. Κόλαση στη Γλυφάδα. Πήρε φωτιά θαλαμηγός. Κάηκαν τρία σκάφη\nΗ θαλαμηγός με ενοίκιο 10.000 ημερησίως, η Μπελούτσι και το “σφυρί”


Ισχύει το Δίκιο που Ορίζουμε Εμείς | Ημεροδρόμος\nΙσχύει το Δίκιο που Ορίζουμε Εμείς\nΚΩΣΤΑΣ ΛΟΥΛΟΥΔΑΚΗΣ (ΙΟΥΛΙΑΝΟΣ) Απόψεις • 16 Ιουλίου 2016\nΔεν υπάρχει αμφιβολία ότι τα χρόνια μετά την ανατροπή του σοσιαλισμού είναι γεμάτα από πολεμικές συγκρούσεις: στην νοτιοανατολική Ευρώπη στην Ασία στην Αφρική. Στην Μέση Ανατολή και στην Αφρική έχουμε συνεχώς ενδημικούς πολέμους που όμως είναι συνδεδεμένοι με την παγκόσμια αντιπαράθεση των μεγάλων δυτικών δυνάμεων για αυτοκρατορική κυριαρχία. Χαρακτηριστικό αυτών των πολέμων είναι η μη διάκριση ανάμεσα σε εμπόλεμους και αμάχους.(Η διάβρωση της διάκρισης ξεκίνησε από την φασιστική Γερμάνια, μα αυτό δεν θα αναλυθεί τώρα).\nΓια αυτά τα θύματα ακούσαμε πρώτη φορά το 1999, όταν το ΝΑΤΟ βομβάρδιζε την Γιουγκοσλαβία. Ατάραχοι εκπρόσωποι τύπου του ΝΑΤΟ χαρακτήριζαν όσους δολοφονούσαν «παράπλευρες απώλειες». Η φρασεολογία αυτή χρησιμοποιήθηκε στον πόλεμο του Ιράκ, του Αφγανιστάν. Αλλά ποιος νοιάζεται αν δολοφονηθούν από «έξυπνες βόμβες» 100.000 ή 500.000 ή 1.000.000 Αφγανοί, Ιρακινοί, Σύριοι ή…. αν το Ισραήλ εφαρμόζει μια συγκαλυμμένη και αργή γενοκτόνα πολιτική απέναντι στους Παλαιστίνιους; Ποιος θα δώσει έστω και μια δεκάρα για τις δεκάδες χιλιάδες ανθρώπους που πνίγονται στην Μεσόγειο προσπαθώντας να ξεφύγουν από την αθλιότητα και τους πολέμους;\nΤα τελευταία χρόνια η κατάσταση περιπλέχτηκε ακόμα περισσότερο με την χρήση στην δημόσια ρητορική του δυτικού κόσμου της λέξης «τρομοκρατία» για να περιγράψει την αντίδραση των παρεκκλινόντων από τις δυτικές πολιτιστικές αξίες. Δηλαδή τις ιερές αγελάδες του δυτικού πολιτισμού: τη «δημοκρατία» και τα «ανθρώπινα δικαιώματα». Ποιο είναι όμως το υποκρυπτόμενο σκεπτικό;\nΔεν γνωρίζω δεν είμαι ειδικός σε τέτοια ζητήματα που μοιάζουν με το κρεμμύδι. Βγάζεις μια φλούδα και από κάτω υπάρχει άλλη μια, την βγάζεις και αυτή μα έρχεσαι αντιμέτωπος με ακόμα μια…\nΓι αυτό θα καταθέσω μια παραβολή του αγίου Αυγουστίνου που την αλίευσα από το βιβλίο του Νοαμ Τσόμσκυ: Διεθνής Τρομοκρατία στον Πραγματικό Κόσμο:\nΚάποτε, οι συνθήκες το έφεραν έτσι που ο βασιλιάς του Κόσμου Αλέξανδρος ήρθε αντιμέτωπος με έναν πειρατή. Ο βασιλιάς τον ρώτησε: «Πως τολμάς να μολύνεις τις θάλασσες με την πειρατεία σου;»\nΓιατί σε ένα κόσμο που υπάρχουν κάπου 190; 200; Κράτη στην ουσία μόνο 5-6 ηγεμονεύουν και αποφασίζουν; Και μάλιστα όχι με πολιτικούς διακανονισμούς αλλά μέσω μονόπλευρης επιβολής των επιθυμιών τους;\nΣυνάφεια με τα παραπάνω έχει και η πραγμάτευση της παγκοσμιοποίησης του τύπου της «ελεύθερης αγοράς», στηριγμένη σε λίγες δεκάδες υπερεθνικές ιδιωτικές εταιρείες, που πρέπει να δρα ανεμπόδιστα από σύνορα και ανεπηρέαστη από το φάσμα των ανεξάρτητων κρατικών πολιτικών. Η «ελεύθερη αγορά» που διευκόλυνε τη μεταφορά σημαντικών κλεμμένων χρηματικών ποσών, από κράτη με πλούσιες πρώτες ύλες, προς τους φορολογικούς και νομικούς παραδείσους. έχει προκαλέσει δραματική αύξηση στις κοινωνικές και οικονομικές ανισότητες εντός των Κρατών και ταυτόχρονα προκαλεί ακραία πλανητική οικονομική αστάθεια.\nΟι μονεταριστικές πολιτικές που ηγεμονεύονται από ιδρύματα τύπου ΔΝΤ και Παγκόσμιας Τράπεζας υπονομεύουν την ικανότητα των κρατών να διατηρούν ένα ανεκτό επίπεδο διαβίωσης του πληθυσμού. Ταυτόχρονα ο κάθε εργαζόμενος ακόμα και στα ανεπτυγμένα κράτη πιέζεται από την εφεδρική στρατιά εργασίας, δηλαδή των μεταναστών που τρέχουν να ξεφύγουν από την αθλιότητα της φτώχιας, των πλουσίων κατά τα αλλά χωρών τους, και από τους μικρούς ή μεγάλους πολέμους που μαίνονται σε όλες σχεδόν τις περιοχές της οικουμένης.\nΌλα αυτά σε κάνουν να αναρωτιέσαι αν έχουν καμιά αξία και αν χρίουν σεβασμού τα Σύμφωνα για τα Οικονομικά, Κοινωνικά και Πολιτιστικά Δικαιώματα των λαών όπως αυτά περιγράφονται στον Χάρτη των Ηνωμένων Εθνών, ή τής Οικουμενικής Διακήρυξης των Δικαιωμάτων τού Ανθρώπου εκ μέρους όλων των ανεπτυγμένων δυτικών χωρών οι οποίες με θριαμβεύουσες ρητορικές έχουν προβεί στην κύρωσή τους.\nΣ’ αυτό το επικίνδυνο παιχνίδι πρέπει να επισημάνουμε και την εγκληματική οικονομική πολιτική και την αδιαφορία για τις επιπτώσεις, χρηματοπιστωτικών κύκλων που στραγγαλίζουν με όπλο το «Χρέος» τον πάλαι ποτέ λεγόμενο Τρίτο Κόσμο που σήμερα η δύση τον ονομάζει «αναπτυσσόμενο». Οι λαοί καλούνται να εξοφλήσουν ένα χρέος που αποτελεί σύμβολο της υποταγής της χώρας τους στα συμφέροντα των μεγάλων καπιταλιστικών δυνάμεων και των πολυεθνικών εταιριών. Οι δικαιούχοι αυτού του «Χρέους» δε θα διστάσουν να χρησιμοποιήσουν κάθε είδους βίας από το πάγωμα πιστώσεων, την πείνα ή την ανοικτή στρατιωτική βία προκειμένου να προστατεύσουν την «επένδυση» τους.\nΟΤομάς Σανκαρά Πρόεδρος της Μπουρκίνα Φάσο σε ομιλία στην Αντίς Αμπέμπα, στις 29 Ιουλίου τού 1987 προφήτευσε: «Το χρέος δεν μπορεί να αποπληρωθεί, διότι είναι κατ’ αρχάς προφανές ότι η μη πληρωμή του δεν συνεπάγεται τον θάνατο των δανειστών μας. Ισχύει, μάλιστα, το αντίθετο: η εξόφλησή του θα μας καταδικάσει σε βέβαιο θάνατο. (…) Μας είναι αδύνατο να αποδεχθούμε την ηθική τους. Δεν δεχόμαστε να μας μιλάνε για αξιοπρέπεια. Δεν δεχόμαστε να μας μιλάνε για το ήθος και την εντιμότητα όσων εξοφλούν και για την απώλεια εμπιστοσύνης έναντι των κακοπληρωτών. Αντιθέτως, οφείλουμε να ομολογήσουμε ότι είναι φυσιολογικό να δηλώνει κανείς σήμερα ότι οι μεγαλύτεροι κλέφτες είναι όσοι κατέχουν τον μεγαλύτερο πλούτο. (…) η άρνηση τής πληρωμής τού χρέους θα μας επιτρέψει να αφιερώσουμε στην ανάπτυξη τους πενιχρούς πόρους που διαθέτουμε. (…) Αν μόνο η Μπουρκίνα Φάσο αρνηθεί να πληρώσει το χρέος, είναι βέβαιο ότι θα αδυνατώ να παρευρεθώ στην επόμενη διάσκεψη! http://www.humanite.fr/04_02_2011-tunisie-ha%C3%AFti-des-dictateurs-trop-peu-inqui%C3%A9t%C3%A9s-464383\nΠράγματι ο Σανκαρά δεν πρόλαβε να παρευρεθεί σε άλλη διάσκεψη. Δολοφονήθηκε με εντολή, συνενοχή και κάλυψη της Γαλλικής κυβέρνησης του «σοσιαλιστή» Φρανσουά Μιτεράν. Η Γαλλία έχει δημιουργήσει το φράγκο CFA ένα νόμισμα που υποχρεούνται να χρησιμοποιούν δεκατέσσερις αφρικανικές χώρες πρώην γαλλικές αποικίες με αδύναμες και διεφθαρμένες κυβερνήσεις ώστε αυτή να μπορεί να εισάγει πάμφθηνη πρώτη ύλη.\nΣήμερα η παγκόσμια αταξία και η σκληρή τυφλή βία είναι μια σκληρή πραγματικότητα που την βιώνουν στο εσωτερικό τους και οι κυρίαρχες δυνάμεις. Οι απρόβλεπτοι κίνδυνοι για την ζωή των πολιτών στα προνομιούχα κράτη, (που από στατιστική σκοπιά μόλις και είναι υπολογίσιμο μέγεθος μπροστά στην ανοικτή στρατιωτική βία), από τρομοκρατικά δίκτυα προκαλούν φόβο και οι πολίτες στρέφονται στην καλύτερη περίπτωση υπέρ της εθνοκρατικής ισχύος και μιας αυταρχικής αντίληψης της κοινωνικής τάξης και της εθνικής ασφάλειας και στην χειρότερη στον ωμό βάρβαρο φασισμό.\nΟι κυβερνήσεις των ισχυρών κρατών ενισχύουν με την ρητορεία του ανορθολογικού φόβου προσπαθώντας με αυτόν των τρόπο να δικαιώσουν την πολιτική της πλανητικής καπιταλιστικής κυριαρχίας τους.\nΚαι μπροστά στις μεθόδους της οργανωμένης βίας που ακολουθούν για αυτήν την πολιτική κυριαρχίας, όλη η τυφλή και βάρβαρη δράση των ενεργών τρομοκρατικών ομάδων ναι μεν είναι αμελητέα μα γεννάει δυσανάλογα βάσανα, απροσμέτρητη θλίψη, διαρκή στενοχώρια και κοινωνικές εντάσεις.\nΕτικέττες: ΑΣΙΑ, ΑΦΡΙΚΗ, ΔΝΤ, ΕΥΡΩΠΗ, ΝΑΤΟ\nΣτόλτενμπεργκ: Το ΝΑΤΟ θα καλέσει την ΠΓΔΜ μόνο...


Τέλεσε μυστικά πολιτικό γάμο πριν από ενάμιση μήνα - PireasNews.Gr\nΗ προειδοποίηση της πρώην συντρόφου του στη νύφη πριν τον παντρευτεί\nΟ Στάθης Παναγιωτόπουλος τον οποίο κατήγγειλε πρώην σύντροφός του, ότι δημοσίευσε προσωπικές τους στιγμές με σεξουαλικό περιεχόμενο στο διαδίκτυο, χωρίς τη συναίνεσή της, φαίνεται πως είναι πρόσφατα παντρεμένος.\nΣύμφωνα με την εκπομπή TLive του Alpha, ο παρουσιαστής ο οποίος απομακρύνθηκε από τις εκπομπές Ράδιο Αρβύλα και Βινύλιο, μετά τον σάλο που προκλήθηκε από τις αποκαλύψεις, παντρεύτηκε πριν από ενάμιση μήνα με πολιτικό γάμο στην Αλόννησο, όπου διατηρεί καφέ-μπαρ. Σύμφωνα πάντα με το ρεπορτάζ της εκπομπής, ο γάμος έγινε την 1η Νοεμβρίου σε κλειστό κύκλο. Το ζευγάρι πάντρεψε ο δήμαρχος του νησιού, ενώ παρόντες ήταν οι δύο μάρτυρες και ένα ακόμα φιλικό ζευγάρι.\nΠρόκειται για μια γυναίκα αρκετά νεότερή του, λένε οι κάτοικοι του νησιού, η οποία άρχισε να δουλεύει στο καφέ-μπαρ που διατηρεί ο παρουσιαστής στην Αλόννησο από τον Ιούλιο. Οι δύο τους γνωρίστηκαν τότε.\n«Την ενημέρωσα για να τη σώσω»\nΜάλιστα, σύμφωνα με την εκπομπή, η πρώην σύντροφος του παρουσιαστή είχε ειδοποιήσει τη νυν σύζυγο, για το τι έχει συμβεί, προκειμένου να την προστατεύσει. «Την ενημέρωσα σχετικά, της είπα τι έχει κάνει,την ενημέρωσα για να τη σώσω, και αυτός δεν ξέρω πώς την τούμπαρε και εντέλει παντρεύτηκαν» δήλωσε η πρώην σύντροφος του Παναγιωτόπουλου.\nΤον έδιωξαν και από τον Rock FM στην Κύπρο μετά τον σάλο\nΤην ίδια ώρα, μία ακόμη συνεργασία του Στάθη Παναγιωτόπουλου διακόπτεται εξαιτίας των καταγγελιών της πρώην συντρόφου του. «Η ομάδα του Rock Fm 89,2 σεβόμενη το ακροατήριο της θα ήθελε να ενημερώσει οτι η συνεργασία με τον ραδιοφωνικό παραγωγό Στάθη Παναγιωτόπουλο έχει διακοπεί και επίσημα καταδικάζοντας παράλληλα πράξεις που προσβάλουν την αξιοπρέπεια κάθε ανθρώπου», αναφέρεται σε ανακοίνωση του ραδιοφωνικού σταθμού με έδρα τη Λεμεσό της Κύπρου, όπου ο Στάθης Παναγιωτόπουλος έκανε καθημερινή εκπομπή.\nΔείτε ακόμα: Συνελήφθη στα ΚΤΕΛ Λάρισας ο ιερέας που υπεξαίρεσε 3,8 εκατ. ευρώ\n17 Σεπτεμβρίου, 2021\t Δεν επιτρέπεται σχολιασμός στο «Πλημμύρισε» Ferrari ο Πειραιάς – Εντυπωσιακές εικόνες από τις 30 «καλλονές»


Φινλανδία: «Διόρθωσέ το», δηλαδή έξοδο από το ευρώ – ἀσπάλαξ\nαρχική σελίδα|>έκθεση|>αναδημοσίευση|>Φινλανδία: «Διόρθωσέ το», δηλαδή έξοδο από το ευρώ\nΑσπαλαξ 23 Νοεμβρίου 2015\tαναδημοσίευση, άποψη, πολιτική\nΓια την ύφεση υπάρχουν προφανώς σοβαρές αιτίες που σχετίζονται με το εσωτερικό της Φινλανδίας, όπως η κατάρρευση της Nokia, των τιμών των βασικών εμπορευμάτων που επηρεάζει τη χώρα λόγω των εξαγωγών ξυλείας και η ύφεση στη Ρωσία που ανέκαθεν απορροφούσε σημαντικό μέρος των εξαγωγών της. Οι επιπτώσεις ακόμη κι αυτών των σοβαρών λόγων θα είχαν μετριαστεί ωστόσο αν η Φιλανδία διέθετε νομισματική ανεξαρτησία, όπως οι άλλες σκανδιναβικές χώρες, που είχαν το προνόμιο να κάνουν δημοψήφισμα και να απορρίψουν την υιοθέτηση του ευρώ. Στη Φινλανδία αντίθετα, η αστική τάξη της χώρας επέβαλε την ένταξη στο ευρώ επισείοντας την «αρχέγονη» ρωσική απειλή. Τώρα ωστόσο, η στοίχιση πίσω από το ευρώ αμφισβητείται και πυκνώνουν οι φωνές που ζητούν την έξοδο. Επικεφαλής είναι το κίνημα Fixit (που σημαίνει «διόρθωσέ το» πέρα από το να δηλώνει την έξοδο της Φιλανδίας κατά το Grexit και το Brexit) που μετά τη συγκέντρωση 50.000 υπογραφών επέβαλε να συζητηθεί στη Βουλή το 2016 η επιστροφή στο εθνικό νόμισμα.\nTags Brexit Fixit Grexit Irina leadbirdie Nokia ΑΝΤΑΡΣΥΑ δραχμή ευρώ Ευρωπαϊκή Ένωση Λεωνίδας Βατικιώτης οικονομία Ρωσία Φινλανδία\nPrevious Αυστηρώς ακατάλληλο για νεοδημοκράτες\nNext «Ρέκβιεμ για ένα ταξίδι χωρίς επιστροφή»